qundao/data-zh-poetry huggingface dataset:
宋徽宗墨竹为夏宪夫题
作者：张宁
朝代：明

龙香御气满琅玕，犹似金壶汁未乾。一片卿云天万里，无人为报日平安。
宋徽宗御制瑞鹤赓和诗
作者：张宁
朝代：明

虎啸龙吟发至和，凤仪鹤舞事如何。奎章彷佛赓歌意，只比当时美颂多。
宝剑篇
作者：张宁
朝代：明

干将在匣神鬼惊，土花绣涩含苍精。千年地下灵不死，万丈烛天牛斗横。壮夫入佩心相许，唾手功名轻一缕。倚天长笑气食牛，誓斩楼兰扫尘雾。归来献馘朝宸旒，奋言先落佞臣头。河清海晏颂声作，乞身复向西山陬。我歌宝剑声如吼，飒飒英风生两肘。丈夫作事贵轩昂，肯向蓬门甘老丑。
客丝鸲鹆
作者：张宁
朝代：明

逐絮穿花巧弄声，海棠枝嫩蜜蜂轻。随风却被游丝绕，飞落春机静不鸣。
宿玄真与故人叙旧
作者：张宁
朝代：明

旷望三秋别，浮游百感身。可怜前度客，不见旧时人。老病催年尽，荣华过眼新。直须同畅饮，一醉尚青春。
寄余驿丞
作者：张宁
朝代：明

南薰亭馆晚相延，屈指星霜又十年。不是重来浑忘却，黄昏舟过驿门前。
寄刘世亨兼简诸故旧
作者：张宁
朝代：明

别后逢人每寄声，自怜多病托群英。经纶有策怀先达，科第无才愧后生。淡月疏钟京阙梦，白鸥烟水故园情。雍容礼乐三千辈，日近清光仰太平。
寄刘世经
作者：张宁
朝代：明

一别隔千里，天涯日日心。草深兰畹路，云满薜萝阴。往事翻成梦，孤怀只自吟。相思不相见，情到忽沽襟。
寄刘珙弟兄
作者：张宁
朝代：明

不见诸贤久，空悬每日思。大兄膺就业，叔子尽能诗。岁月嗟长往，功名未有期。自怜游泮水，空忆少年时。
寄友
作者：张宁
朝代：明

白石沧波路渺漫，潇潇风露晚生寒。双峰旧隐知无恙，一纸平安欲寄难。
寄吴东升
作者：张宁
朝代：明

辕门歌管振芳辰，翰墨穷工世绝伦。铗气犹寒弹后月，笔花空晚梦中春。盛时郎将乌纱旧，幕府儒宾白发新。二十知名今共老，相逢不是薄游人。
寄吴兴前辈
作者：张宁
朝代：明

怀人不可见，名誉重相传。诗酒閒居乐，箕裘令子贤。莺声茆屋雨，草色暮山烟。惆怅天涯路，吟成倍黯然。
寄妻弟王宽秀才兼刘公贽
作者：张宁
朝代：明

记得年来下第时，春风偶复遇佳期。十年灯火黄齑饭，千里风云白玉墀。滥进已为同辈笑，成名喜慰老亲思。金台回首频惆怅，积雨新秋好下帷。
寄寿李郎中外父
作者：张宁
朝代：明

湖山佳致百年身，一半相忘醉里春。华诞每逢南极老，清风自拟北窗人。镜中白发秋容澹，蓠下黄花晚节新。有客朝回望乡拜，太山高绝近星辰。
寄崔惟正
作者：张宁
朝代：明

瘴海风烟息，江关别意长。思亲愁未了，忧国意难忘。一将城东壁，孤军历异乡。功名当此际，慎莫厌风霜。
寄张公裕学正
作者：张宁
朝代：明

一别云霄两载过，广文诗酒近如何。客边醉眼青犹在，镜里流年白漫多。雅度莫逢湘水吊，高才谁和郢人歌。秋来几度怀风采，凉月辉辉满薜萝。
寄张天所
作者：张宁
朝代：明

杜陵庄南云气昏，尚胥桥北水连村。春来日日多风雨，一棹浮香直到门。
寄张景旸前辈
作者：张宁
朝代：明

辽海东吴万里程，别来寒暑每关情。故园风景依然在，鸿雁来时好寄声。
寄所知
作者：张宁
朝代：明

白云黄叶映沧洲，一曲清商送远游。人在玉京天万里，也应难忘故园秋。
寄故知二首
作者：张宁
朝代：明

潮落平沙小棹移，雨晴烟柳远含滋。非熊好梦知何日，回首沧洲动远思。秦溪山色绕林扉，积雨初晴野树微。故旧相逢元有约，海鸥何事复惊飞。
寄故知二首·其一
作者：张宁
朝代：明

潮落平沙小棹移，雨晴烟柳远含滋。非熊好梦知何日，回首沧洲动远思。
寄故知二首·其二
作者：张宁
朝代：明

秦溪山色绕林扉，积雨初晴野树微。故旧相逢元有约，海鸥何事复惊飞。
寄范处恒
作者：张宁
朝代：明

苍茫无路入林扃，草色缘阶竹绕庭。满地烟霞朝采药，一天星斗夜吹笙。兴来自拟骑鲸客，醉后多临相鹤经。何事白云閒出岫，远携官绶下明庭。
寄谢浚僧官
作者：张宁
朝代：明

浚公夙儒雅，自少偶业白。天空一鹤举，海阔閒鸥立。平生怯诗魔，老拙降未得。清高逼休远，典雅超复泐。虚堂戛鸣球，清啸闻月夕。前年被徵荐，浮杯度京国。樗栎厌青黄，尘泥混空色。明珠堕浊水，皓镜悬土壁。昔忝青云交，今逢白头客。颇忆去年春，正卧投老疾。清风故人远，旧雨深巷寂。空谷音方隐，月门敲正急。苔阶印只履，蓬户卓尔锡。欣然起相携，冁尔冠屡侧。吹灯照残夜，对酒忘畴昔。岁月能几何，离旷非一日。乌兔互驰逐，子亥忽流易。元正十日初，复此得消息。缄书遣高第，慇勤问眠食。春林白团茶，秋圃紫苞栗。仪多物兼备，岁去情转极。时来得颠印，自愧非愈轼。再拜送来使，开门日初出。向来车马路，草长没行屐。
寄郑提举世昌
作者：张宁
朝代：明

少小交欢已白头，十年心事变新愁。粤王台下春光满，人在沧江独倚楼。
寄陈彦章
作者：张宁
朝代：明

一从分别后，梦想镇悠悠。路远知难见，书来看转愁。归舟烟月冷，故宅菊花秋。物色将离思，年年江水流。
对雨
作者：张宁
朝代：明

草木已时萎，时菊方敷荣。林空晚色净，日暮孤烟横。仰荫修竹枝，俯挹蒙泉清。岁月忽复易，采撷伤吾情。
寿刘侍御母八十
作者：张宁
朝代：明

朝廷有道家无事，八十年来见太平。婚嫁及时诸子在，闺门如水一身清。龙章到日心应满，鹤发逢秋眼倍明。如记北堂萱草畔，年年此日庆长生。
寿刘叔温父八韵
作者：张宁
朝代：明

东风吹暖到溪山，昨夜青牛已度关。天上功名轻脱屣，壶中甲子类循环。新春年谱须重纪，旧日诗笺手自删。三世箕裘诸子贵，百年诗酒一人閒。时开露积留人饭，自署遗经觅主还。雨露有恩垂凤敕，林泉无梦入鹓班。广文道出羲皇上，高士名存伯仲间。好记遐龄千万载，岱宗高亘水潺湲。
寿曹绣衣廷章父
作者：张宁
朝代：明

海屋添筹豸拥冠，寿星光映紫微寒。早来同甲谁相似，老去承恩古亦难。春向百花庄上满，人从五老画中看。列卿御史中书宅，莫道非熊梦已阑。
寿沈廷贵母夫人张氏
作者：张宁
朝代：明

封章频沐圣恩覃，眼底年华七十三。八座功名劳主馈，九重侍从见宜男。花迎淑气春方好，蔗近秋风晚正甘。想到高堂称庆日，锦衣华发共清酣。
寿诗
作者：张宁
朝代：明

五十七岁未衰节，三百六旬初度辰。半世平安逢盛旦，一年佳丽属芳春。旧游曾作青山主，此会应多白社宾。鸿雁有声群序近，芝兰无恙物华新。图书满屋辉前业，里巷逢人总后尘。惊看南天犹现极，喜闻东老未为贫。是谁为作冈陵颂，爱尔长于翰墨亲。满眼和风一樽酒，对君疑是葛天民。
寿阳武侯祖母鄞国夫人
作者：张宁
朝代：明

白发朱颜迈八旬，五朝门第太夫人。侯封庆衍曾孙蚤，伯爵人誇宅相真。鄞国仪章金作凤，主家供具玉为麟。洞门潭府梅花月，千古同含不老春。
寿靖远伯
作者：张宁
朝代：明

行专鈇钺坐蕃宣，生际承平八十年。日下五云光甲第，梦中八翼上钧天。清时文物龟麟出，白首勋名将相全。不用相寻赤松去，九重深念老臣贤。
将进酒
作者：张宁
朝代：明

将进酒，思未央。俎豆具，宾客臧。秬鬯实中尊，醴齐汲行觞。百拜不及醉，酬酢德以将。欢乐难具陈，言好不能忘。夏歌述明训，周书有遗防。持此为君寿，千春永无荒。将进酒，思未央。
小景
作者：张宁
朝代：明

风漾钓丝轻，兰舟不碍行。一声长笛晚，江静月孤明。
小蓬壶
作者：张宁
朝代：明

弱水不可航，神山未知处。閒居与世隔，仙境忽已遇。百岁等须臾，万事归傲睨。丹丘信自有，大小焉足计。
尹编修家山图
作者：张宁
朝代：明

泰和城外云亭乡，逢原书屋遥相望。东园别墅图书静，恩庆高堂雨露香。堂中才子金闺客，身在云霄志岩泽。一路寒山万木秋，满林风雨孤琴夕。閒来杖策蹑龙岩，绝壁飞来紫翠涵。笔架峰前寻药草，城头岭上望秋潭。日斜回首先公墓，双凤迥峦拥高树。童子曾闻鹤吊年，居人尚识牛眠处。红尘满路世悠悠，得失荣枯共白头。清风明月不须买，宝马朱轮空自忧。君不见平泉庄上生禾黍，金谷园中绝歌舞。盘谷愚溪直等閒，留得诗文照今古。三径黄花手自栽，年年秋雨一番开。功成身退应何日，预报云山归去来。
层峦秋霁为诸立夫题
作者：张宁
朝代：明

秋风吹云秋雨晴，群山涤翠群峰明。天光下际泽气隐，一碧万仞青螺横。山高石峻无蘼草，桂馆兰房净如扫。振谷天球练瀑飞，障林霜锦丹枫绕。采蘋谁汎小兰舟，急水回塘不自由。云端笙鹤来何晚，涧底荆薪人白头。
履霜操
作者：张宁
朝代：明

天降繁霜兮隆冬，嗟不隩处兮行逢。饥寒迫切兮心冲冲，仰长号兮望穹窿。儿命当终兮天鉴儿衷。
山水图
作者：张宁
朝代：明

水车声急绿阴肥，水漫鱼罾白鸟飞。斜白照林停晚牧，新蒲近渚映春衣。采莲歌唱时将及，竞渡风光事已非。望断五湖舟去远，月明应有市船归。
山游偶兴二绝
作者：张宁
朝代：明

桃花小雨柳条风，山近高楼窄径通。一局残棋日当午，更催童子取焦桐。轻烟缥缈雨霏霏，芳草连崖入翠微。黄鹤不来松自老，野藤花下鹁鸪飞。
山游偶兴二绝·其一
作者：张宁
朝代：明

桃花小雨柳条风，山近高楼窄径通。一局残棋日当午，更催童子取焦桐。
山游偶兴二绝·其二
作者：张宁
朝代：明

轻烟缥缈雨霏霏，芳草连崖入翠微。黄鹤不来松自老，野藤花下鹁鸪飞。
山溪晚兴
作者：张宁
朝代：明

树色逢秋淡，山光薄暮佳。吟看风堕叶，坐觉水生花。野景周遭在，幽情一倍加。日斜人不见，惟有过林鸦。
山行
作者：张宁
朝代：明

溪山景物曙苍苍，溪上行人路渺茫。极浦人家依岛屿，上方楼阁蔽岩墙。鸟边云影孤峰小，山外泉声万壑长。安得閒身随钓艇，时时来扣远公房。
山行访隐即事
作者：张宁
朝代：明

山深树密门常闭，野客敲门山犬吠。童子窥人隔短墙，庭花飞出墙头树。
岁寒图
作者：张宁
朝代：明

松竹有晚质，野梅寒共芳。秾华看又歇，疏冷故如常。庙用期同调，居閒欲并藏。相知自相久，非是别炎凉。
左时翊云山烟水图
作者：张宁
朝代：明

悬岩绝壑峰峦古，碧梓丹枫隔幽浦。蓬户晨开薜荔烟，渔舟夜泊芦花雨。暮去朝来水石间，寥寥尘境几人閒。斜阳又度桑榆影，风露欲经蒲柳颜。岘山盘谷人归久，故宅残碑今在否。牢落功名纸上书，消除光景杯中酒。古往今来事共然，山川游览自年年。还应剩取春风兴，留赏黄花晚节天。
己丑除夜
作者：张宁
朝代：明

四十分符刺一州，四年归病卧沧洲。惭随世俗论青眼，自叹功名负黑头。身事淡如幽涧草，心情閒似曲江鸥。炎凉冷暖年年在，每到今宵一醉休。
席间答景瞻景章诸同游
作者：张宁
朝代：明

二十五老不常好，三百六旬如掷梭。镜中白发已如此，湖上青山将奈何。清会有诗兼有酒，佳人能舞复能歌。从来得丧都如梦，何必惊誇春梦婆。
常林欢
作者：张宁
朝代：明

桃林花落胭脂香，宣城酒熟珍珠光。岘山汉水时来往，欢意不及常林长。晨鸡唱歇啼莺晓，锦荐牙床春睡好。天寒日暮未还家，梦中犹怯荆蛮道。
平湖吴伯谐大尹见过别后有寄
作者：张宁
朝代：明

驻马琼林醉绮筵，手分霖雨下南天。轩墀虎卫仍相待，枳棘鸾栖只暂迁。自昔兵民同化美，于今文武见才全。欲知茂宰清平治，胥吏无能岁有年。
平陵东
作者：张宁
朝代：明

朝望平陵东，暮望平陵东。松柏摧为薪，豺鼠化飞熊。苍天不憖遗我公，我不能救将何从。生人一何多，天道犹未终。旦复旦，平陵东。
并笛图
作者：张宁
朝代：明

被里鸳鸯春睡足，蛾眉补尖凝黛绿。沉香亭下鹿眠花，倦倚东皇吹紫玉。翠鬟亸香薰柘黄，左拍酥肩右按腔。宫娃张板候节下，花奴缓舞随声扬。流宫变羽都在口，纵横半借君王手。就中一指忽差移，风惊别调凄凉久。蜀江烟水接华清，并辔何如并笛情。可怜一曲升平调，弄作鸾铃哀怨声。
庆春宫 送佟太守北行述赠行十题入事 其一
作者：张宁
朝代：明
体裁：词

得路青云，丹墀独对，醉归春满琼林。花县天曹，黄堂五马，清政化到如今。鸳湖此别，意应与、湖水同深。行瞻凤阙，立待金门，宫漏沉沉。龙楼瑞旭才临，瑶阶奏绩，荣振朝簪。犹记当时，御炉香里，曾听胪唱纶音。九重云表，重瞻恋、顷刻千金。三呼华祝，咫尺天颜，一片丹心。
庆春宫 送佟太守北行述赠行十题入事 好事近 其三 送谭大尹
作者：张宁
朝代：明

豆熟蚤粳香，菱老芋肥莲实。原野桑麻相映，总阳春馀泽。休言政拙与心劳，赋足民安逸。欲问使君心事，听儿童歌拍。
庆春宫 送佟太守北行述赠行十题入事 谒金门 其四 送郭判簿赴京
作者：张宁
朝代：明

清秋节。疏雨凉风梧叶。千里冥鸿催晓发。怅江云海月。回首琴堂疏越。人在金门玉阙。记取归期何日接。叶梅花似雪。
庆春宫 送佟太守北行述赠行十题入事 贺圣朝 其二 送谭大尹
作者：张宁
朝代：明

清歌美酒殷勤劝。莫匆匆分散。九年光景，八年已过，一年将半。来来往往，河阳桃李，春风开遍。只愁他、此去升腾速，凄凉花县。
庆春宫·送佟太守北行述赠行十题入事
作者：张宁
朝代：明

得路青云，丹墀独对，醉归春满琼林。花县天曹，黄堂五马，清政化到如今。鸳湖此别，意应与、湖水同深。行瞻凤阙，立待金门，宫漏沉沉。龙楼瑞旭才临，瑶阶奏绩，荣振朝簪。犹记当时，御炉香里，曾听胪唱纶音。九重云表，重瞻恋、顷刻千金。三呼华祝，咫尺天颜，一片丹心。清歌美酒殷勤劝。莫匆匆分散。九年光景，八年已过，一年将半。来来往往，河阳桃李，春风开遍。只愁他、此去升腾速，凄凉花县。豆熟蚤粳香，菱老芋肥莲实。原野桑麻相映，总阳春馀泽。休言政拙与心劳，赋足民安逸。欲问使君心事，听儿童歌拍。清秋节。疏雨凉风梧叶。千里冥鸿催晓发。怅江云海月。回首琴堂疏越。人在金门玉阙。记取归期何日接。叶梅花似雪。
庚午秋日游忠显寺寺僧设酒殽款曲甚至临别出画马小图一幅索予赋诗予既被酒奋笔以寓所怀
作者：张宁
朝代：明

房星夜堕渥洼水，八尺龙骧就中起。一朝职贡入天闲，蹀躞康庄五云里。尾长窣地香尘浮，目光夹镜寒不流。千金之价不足数，顷刻万里能周游。奚官牵出连钱动，仰首长鸣金勒重。乌骓赤兔尚腾骞，骥騄乘黄伏翔踊。玉门关外苜蓿肥，黄尘白草相依微。何当汗血向沙漠，奋身霄汉随龙归。
庚寅除夕
作者：张宁
朝代：明

六六光阴又九年，细将新事较从前。风云语步都成错，冰雪心期益自坚。隔院笙歌闻别调，满庭灯火散浮烟。诗成留待明朝写，閒伴春风上锦笺。
廷器亲家索画梧竹图成系之以词
作者：张宁
朝代：明

高居寂阒兮地迥春深，时物竞发兮草蔓交侵。兰葳垂而不见兮，鞠迟暮而湮沉。松偃蹇而蔽壑兮，梅槎牙而当岑。陟高冈以纾眺兮，越陂陀而幽寻。将息迹以灭影兮，胡跫然乎空谷之音。忽流眄夫碧梧之茏葱兮，翳翠竹之萧森。笋落箨以成竿兮，条挺秀而增阴。搴群芳而独伍兮，蠲众迹而孤吟。招清风于予袖兮，邀明月于余襟。执高致以自适兮，谅卒岁而同心。嗟庶植之殊情兮，纷纤丽而妖淫。或先时而忽往兮，或后时而乖于今。芳华与土壤而同归兮，硕大又匠石之难禁。羌是物之具美兮，永盘衍乎丰林。若夫通方贡兮侪南金，荐郊庙兮偶球琳。列匏管兮为瑟琴。是固造物者之定分，乌足以状是物之登临。
廿六日复陪诸公游灵隐寺留题祥上人所十二韵
作者：张宁
朝代：明

峻拔天垂秀，盘回地拱灵。神峰腾北道，法界控南屏。龙雨周三笠，鹏风合四溟。楼台出霄汉，钟鼓隐雷霆。咒食猿窥洞，闻经鹤避汀。迷途登觉路，佳客借閒庭。风帽秋曾落，云车晚再停。黑头全变白，红树几还青。踪迹迷鸿雪，光阴换鸟星。谁知陶令醉，总是屈原醒。旧事惊还问，新词厌复听。凭吹剑头吷，题向冷泉亭。
弃瓢图
作者：张宁
朝代：明

逊位峻相绝，弃飘焉足云。独怜尧舜日，危行已如君。
张世清爱竹轩
作者：张宁
朝代：明

辞官归故里，种竹已成林。扫叶容春笋，编篱护晚阴。清风如有意，明月本无心。几度临轩坐，烟消綵凤吟。
张佥宪湖山行乐图
作者：张宁
朝代：明

江湖情思庙堂身，行尽吴山两度春。范老不先天下乐，苏公岂是宦游人。菊松有待归应晚，琴鹤相忘贵亦贫。他日悬车定何处，午桥庄上杏花新。
张侍御汾溪六景 其一 汾溪雨霁
作者：张宁
朝代：明

东风吹雨过山溪，霁景无穷入品题。花落平林春水漫，草深高岸夕阳低。天光荡漾群鸥下，云影苍茫野棹迷。几度临流坐忘返，夜深随月转荒溪。
张侍御汾溪六景 其三 凤山秋晚
作者：张宁
朝代：明

凤山十里郁崔嵬，曙色初升霁色开。万壑晴云连碧落，满林凉露湿苍苔。霏微灏气催寒蚤，晻霭晨光入户来。几度东篱閒眺久，悠然相对菊花杯。
张侍御汾溪六景 其二 马步夕阳
作者：张宁
朝代：明

路转荒村隔断湾，古桥斜日映青山。苍茫影里长虹卧，款段声中驷马还。枯木残鸦行客尽，野烟寒水钓舟閒。济川功业知相待，莫道侵寻暮景间。
张侍御汾溪六景 其五 南馆书声
作者：张宁
朝代：明

溪南书馆隔幽林，灯火通宵岁月深。断续晓随鸡唱歇，咿唔寒共漏声沈。饭牛辞古怀高节，弹铗歌长见苦心。今日青云轩冕贵，还应不负买书金。
张侍御汾溪六景 其六 东江渔火
作者：张宁
朝代：明

落日渔舟趁晚潮，夜深渔火乱相交。江空野水和烟汲，月黑黄芦带雨烧。风急柳梢光欲灭，浪平沙际影还摇。惟应南馆书窗下，夜夜青灯伴寂寥。
张侍御汾溪六景 其四 松涧鹤鸣
作者：张宁
朝代：明

千尺乔松古涧隈，绿阴满地鹤飞来。清音雅合琴中调，传信应从海上回。孤馆昼眠诗梦醒，九皋人静客怀开。劝君莫作辽东语，好叶韶钧入凤台。
张侍御汾溪六景·汾溪雨霁
作者：张宁
朝代：明

东风吹雨过山溪，霁景无穷入品题。花落平林春水漫，草深高岸夕阳低。天光荡漾群鸥下，云影苍茫野棹迷。几度临流坐忘返，夜深随月转荒溪。路转荒村隔断湾，古桥斜日映青山。苍茫影里长虹卧，款段声中驷马还。枯木残鸦行客尽，野烟寒水钓舟閒。济川功业知相待，莫道侵寻暮景间。凤山十里郁崔嵬，曙色初升霁色开。万壑晴云连碧落，满林凉露湿苍苔。霏微灏气催寒蚤，晻霭晨光入户来。几度东篱閒眺久，悠然相对菊花杯。千尺乔松古涧隈，绿阴满地鹤飞来。清音雅合琴中调，传信应从海上回。孤馆昼眠诗梦醒，九皋人静客怀开。劝君莫作辽东语，好叶韶钧入凤台。溪南书馆隔幽林，灯火通宵岁月深。断续晓随鸡唱歇，咿唔寒共漏声沈。饭牛辞古怀高节，弹铗歌长见苦心。今日青云轩冕贵，还应不负买书金。落日渔舟趁晚潮，夜深渔火乱相交。江空野水和烟汲，月黑黄芦带雨烧。风急柳梢光欲灭，浪平沙际影还摇。惟应南馆书窗下，夜夜青灯伴寂寥。
张南山二景
作者：张宁
朝代：明

冥冥天际风，历历江心树。隔浦望渔村，人家水中住。不见旧朱陈，山居长子孙。时平春事蚤，随处好耕耘。
张南山二景·其一
作者：张宁
朝代：明

冥冥天际风，历历江心树。隔浦望渔村，人家水中住。
张南山二景·其二
作者：张宁
朝代：明

不见旧朱陈，山居长子孙。时平春事蚤，随处好耕耘。
张叔厚谢安渊明图二首
作者：张宁
朝代：明

度量本知识，器局先文艺。款笑息群嗔，泠汲止馀沸。优游别墅棋，閒逸东山妓。时方竞名达，出处有馀地。翩翩晋徵士，夙志山与泽。心远趣自高，松菊亦何物。斗酒不身致，况此名利役。冥鸿在万里，岂为督邮迫。
张叔厚谢安渊明图二首·其一
作者：张宁
朝代：明

度量本知识，器局先文艺。款笑息群嗔，泠汲止馀沸。优游别墅棋，閒逸东山妓。时方竞名达，出处有馀地。
张叔厚谢安渊明图二首·其二
作者：张宁
朝代：明

翩翩晋徵士，夙志山与泽。心远趣自高，松菊亦何物。斗酒不身致，况此名利役。冥鸿在万里，岂为督邮迫。
张士明西郊野趣
作者：张宁
朝代：明

数椽茅屋住西郊，野趣真成俗虑消。临水偶垂无饵钓，登山时遇带书樵。半村禾黍连深巷，五里轮蹄隔断桥。闻道春城游赏歇，夕阳林下独逍遥。
张复阳山水图为李信题
作者：张宁
朝代：明

南山道人天发机，平生墨妙探幽微。胸中山水自许大，千仞复振冈头衣。笔锋未下见丘壑，欲挽关荆驱李郭。一种荒閒寂寞乡，苍茫蓊郁烟霏落。目断寒涛不尽山，寥寥宇宙一人间。夕阳欲送晚色至，寒意暗逐秋潮还。秦宫汉殿知何有，玉帐牙樯今在否。前人已往后人哀，忙地何如閒地久。孤云起尽水穷津，潭影山光相照贫。超然坐到无言处，风雨不动天长春。道人此意无人识，一幅生绡露遗迹。惟有风流李谪仙，汪洋宦海閒鸥立。
张复阳画
作者：张宁
朝代：明

山凝岚气树凝烟，宿雨才收社后天。山下人家夜留客，开门花落满篱边。
张道士雪崖
作者：张宁
朝代：明

冬来积雪满尘崖，清赏都归物外家。绝磴高寒春尚早，古坛虚白夜无哗。望中乍失青城路，深处应开玉树花。留得岁寒终古意，年年幽寂卧烟霞。
张静娘采莲曲
作者：张宁
朝代：明

兰桡桂桨横江浦，玉露金波花正吐。莲步初从掌上移，柳腰新罢盘中舞。腰纤步窄不胜衣，雾縠烟绡飏欲飞。雨歇朝云降巫女，月明秋水现湘妃。莲房已实莲茎短，幽思伤心悄停腕。弱腹羞看翠葆圆，柔肠暗逐冰丝断。眼前歌舞易淹留，只恐风光不到头。翠袖香销红艳冷，无人重上采莲舟。
归良辅六十寿诗
作者：张宁
朝代：明

曈昽初日照林扉，静露心香祝太微。半世清风将白首，一阳生气到斑衣。物情自昔明消长，身世从今觉是非。江使已通灵贶集，寿星中朗鹤南飞。
彦敬小景
作者：张宁
朝代：明

阴阴绿树草堂低，晓雨初晴水满溪。门径昼长人不到，百花深处一莺啼。
彦敬山水
作者：张宁
朝代：明

万壑千峰一道通，震雷声里掣飞龙。诗人莫赋三千丈，五老峰高未易穷。
徐志远四景画
作者：张宁
朝代：明

坐令春水独徘徊，不见红尘拂面来。游客自归花自落，何须惆怅问谁栽。绿阴亭馆晚凉多，红藕花香水不波。不是红南漫游客，隔溪犹唱采莲歌。东篱昨夜有微霜，白酒浮香菊又黄。老去閒情镇相待，满头何必遇重阳。月光昏淡水痕微，香影如前旧植稀。可是孤山雪初霁，有人吟坐拥深衣。
徐志远四景画·其一
作者：张宁
朝代：明

坐令春水独徘徊，不见红尘拂面来。游客自归花自落，何须惆怅问谁栽。
徐志远四景画·其三
作者：张宁
朝代：明

东篱昨夜有微霜，白酒浮香菊又黄。老去閒情镇相待，满头何必遇重阳。
徐志远四景画·其二
作者：张宁
朝代：明

绿阴亭馆晚凉多，红藕花香水不波。不是红南漫游客，隔溪犹唱采莲歌。
徐志远四景画·其四
作者：张宁
朝代：明

月光昏淡水痕微，香影如前旧植稀。可是孤山雪初霁，有人吟坐拥深衣。
忆园梅十四韵
作者：张宁
朝代：明

一从丘壑旷经巡，清赏依依感慨频。竹杖芒鞋孤旧约，石田茅屋误芳邻。冥怀邂逅琴樽远，浪说调羹鼎鼐亲。喜有心期谐冷淡，耻因滋味较酸辛。时逢杜老愁兼绝，诗许林逋句独新。东阁凭阑空有赋，西湖放鹤更何人。影迷白玉堂边月，香尽罗浮岭外春。魂断素娥精欲落，梦回青鸟思无因。繁华到处人长满，路径无媒草共湮。清白欲随天地老，孤高甘守雪霜贫。窗前夜到疑珠箔，墙角风多怅玉尘。自是穷檐堪索笑，不胜羌笛解伤神。家怜吴镇庵居好，画觉元章翰墨真。老我归来清赏在，乱山寒秀对閒身。
忆母
作者：张宁
朝代：明

慈母殁七载，痴儿尚一身。天涯常有月，堂北更无暾。虚室鸡群散，荒园野苧贫。平生勤苦事，日远益悲辛。
念奴娇·三月二十四日孙景章于景瞻邵叔章王瑞之钱文杰邀饮冯彦恭湖亭其地有林泉之胜醉中即景制念奴娇词发诸公一笑
作者：张宁
朝代：明

暮春天气，叹春色三分，二分僝骤。蝶体莺情，留恋处、偏在馀花剩柳。风雨相催，阴晴未定，不管人憔瘦。淡妆浓抹，这精神还在否。是谁将两山佳丽，重湖深秀，收归庭牖。前辈文章，近来吟咏，算谁家曾有。长笑临轩，喜人生又是，一番开口。浮云春梦，此情都付杯酒。
怀山堂诗赠医士
作者：张宁
朝代：明

自是宾贤偶，由来治理宜。都将良相业，敛作上工医。内鉴悬金匮，心田产玉芝。静山门下客，十病九怀思。
怀恩楼为王宗勋赋
作者：张宁
朝代：明

萱草生北堂，朝见夕已萎。慈乌返故巢，鸣声一何哀。感此时物喧，悠然动遐思。况当慈母没，缅怀耿嗟咨。赤子将入井，安能悟乖离。营营愿襁褓，依依眷孩提。周全乳哺艰，三年免于怀。宵缝念儿寒，晨炊畏儿饥。游子日已远，母心增伤悲。殷勤二十载，为子有室家。奈何白日晚，流光忽西驰。明月照高楼，疏棂起凉飔。徬徨中夜长，俯叹泪交颐。慨彼泉下人，相见未有期。
怀旧
作者：张宁
朝代：明

吴兴佳境道场山，绝壁回岩紫翠间。十载旧游浑不忘，画船㩦酒上苏湾。
怀旧
作者：张宁
朝代：明
体裁：七言绝句

吴兴佳境道场山，绝壁回岩紫翠间。十载旧游浑不忘，画船携酒上苏湾。
思亲
作者：张宁
朝代：明

记得高堂别，俄惊信息稀。梦随青草极，目断白云飞。晚色应催鬓，新愁欲满衣。庭闱有难弟，非是莫忘归。
怡菊周德辉卷
作者：张宁
朝代：明

严君去云久，手植已成荒。促戚远行归，顾眄心徬徨。言薙蔓草芜，再汲清池潢。玄功不遐弃，时及仍芬芳。故物幸兹在，慰悦如有将。见此聊相慰，笑舞襕斑裳。
感事二首
作者：张宁
朝代：明

羽书昨夜报居庸，百万雄师下九重。天子垂衣临大漠，群臣端笏扈元戎。禁中已乏回天谏，阃外谁成辟地功。千古澶渊扶日毂，令人长忆寇莱公。宝马朱轮接上游，时危谁解奉天忧。鼎湖龙去英雄尽，剑阁云深日月愁。玉辇已随边地草，青山依旧汉宫秋。元勋野死潼关破，误国何人更首丘。
感事二首·其一
作者：张宁
朝代：明

羽书昨夜报居庸，百万雄师下九重。天子垂衣临大漠，群臣端笏扈元戎。禁中已乏回天谏，阃外谁成辟地功。千古澶渊扶日毂，令人长忆寇莱公。
感事二首·其二
作者：张宁
朝代：明

宝马朱轮接上游，时危谁解奉天忧。鼎湖龙去英雄尽，剑阁云深日月愁。玉辇已随边地草，青山依旧汉宫秋。元勋野死潼关破，误国何人更首丘。
戊子除夕
作者：张宁
朝代：明

前年此夕泊钱塘，去岁寒灯卧草堂。客路风霜閒亦扰，故乡诗酒病还狂。送穷漫学车船戏，逐疫新翻傀儡装。最喜家门尽强健，綵衣称庆醉椒觞。
戊辰中秋日得舍弟归信已至江口
作者：张宁
朝代：明

宦迹茫无际，归期定已闻。素怀同月满，积思共秋分。汉傅功名异，眉翁骨肉存。白头俱永感，临见却销魂。
成化甲辰七夕立秋有作
作者：张宁
朝代：明

立秋逢七夕，不减岁朝春。天上佳期协，人间俗事新。炎凉俄代序，时节并催人。萧瑟梧桐叶，相随野鹊频。
战城南
作者：张宁
朝代：明

战城南，死城北。为子死父臣死国。朱轮不疾驰，铁骑不徐行。宁为结缨死，不学投戈生。辱身降俘，委骨泥沙。他人不论级，自己不遗名。嗟哉新安与长平。
戴文进小景二绝
作者：张宁
朝代：明

萧萧葭菼著霜稀，秋水连天有雁飞。怅望溪山旧人去，一船斜日映愁归。忙处人多静处稀，芦花风急梦将飞。莫教一枕黄昏雨，直待邯郸觉后归。
戴文进小景二绝·其二
作者：张宁
朝代：明

忙处人多静处稀，芦花风急梦将飞。莫教一枕黄昏雨，直待邯郸觉后归。
戴文进山水为王君载题
作者：张宁
朝代：明

朝阳出海东方明，岩西宿霭和烟横。林空花落春欲暮，时有戴胜桑间鸣。小舟一叶行还舣，载得图书满蓬底。山光水色不胜情，未转崖阴似千里。西湖歌舞日悠悠，锦缆牙樯总贵游。安得荒閒如此地，与君同泛米家舟。
戴文进捕鱼图为刘邦彦题
作者：张宁
朝代：明

深水浮篙浅碍舟，满江风雨不知休。如今尽结横流网，那有閒鱼上直钩。斜风密雨绿蓑衣，水急船横网伴稀。总是得鱼归不得，不如风雨未来归。
戴文进捕鱼图为刘邦彦题·其一
作者：张宁
朝代：明

深水浮篙浅碍舟，满江风雨不知休。如今尽结横流网，那有閒鱼上直钩。
戴文进捕鱼图为刘邦彦题·其二
作者：张宁
朝代：明

斜风密雨绿蓑衣，水急船横网伴稀。总是得鱼归不得，不如风雨未来归。
戴文进芭蕉士女
作者：张宁
朝代：明

灵壁峰边未著霜，轻分蕉绿试龙香。不知寂寞幽阑思，写到关雎第几章。赐来纨扇过秋閒，閒摘芭蕉唤小鬟。拈笔欲题心尚懒，怕随流水落人间。离披残绿不堪题，题就还防侍女疑。满地落红无一字，怪他秋后学春姿。蕉花新吐绛苞香，却与宜男隔画墙。摘叶题诗记时月，看渠何日献蕉黄。
戴文进芭蕉士女·其一
作者：张宁
朝代：明

灵壁峰边未著霜，轻分蕉绿试龙香。不知寂寞幽阑思，写到关雎第几章。
戴文进芭蕉士女·其三
作者：张宁
朝代：明

离披残绿不堪题，题就还防侍女疑。满地落红无一字，怪他秋后学春姿。
戴文进芭蕉士女·其二
作者：张宁
朝代：明

赐来纨扇过秋閒，閒摘芭蕉唤小鬟。拈笔欲题心尚懒，怕随流水落人间。
戴文进芭蕉士女·其四
作者：张宁
朝代：明

蕉花新吐绛苞香，却与宜男隔画墙。摘叶题诗记时月，看渠何日献蕉黄。
戴文进西湖景二首
作者：张宁
朝代：明

宿雨住还滴，朝云烂不收。阴晴犹未稳，人在断桥头。春水鸭头绿，晓山螺髻青。王孙旧游处，云重树冥冥。
戴文进西湖景二首·其一
作者：张宁
朝代：明

宿雨住还滴，朝云烂不收。阴晴犹未稳，人在断桥头。
戴文进西湖景二首·其二
作者：张宁
朝代：明

春水鸭头绿，晓山螺髻青。王孙旧游处，云重树冥冥。
扁舟撒网图
作者：张宁
朝代：明

网小须频撒，舟轻宜慢摇。水深行近岸，鱼上晚乘潮。
拔蒲
作者：张宁
朝代：明

拔蒲水中央，未拔郎已别。深拔断蒲根，浅拔断蒲叶。叶断犹可将，根断心永绝。
拜石图
作者：张宁
朝代：明

鸾鹤风仪锦绣肠，眼空尘海欲飞扬。如何已在观瞻地，犹作山林旧楚狂。
挽乐义王公夫妇二首
作者：张宁
朝代：明

海邑誇名族，清时乐永年。壶觞元亮宅，书画米家船。门第多□梦，儿孙总象贤。一从鸾鹤化，相忆每凄然。萱亲不可见，令子竟何依。落日啼乌鸟，晨风动綵衣。伤心看陇树，清梦引慈闱。试问王孙贾，谁应望汝归。
挽乐义王公夫妇二首·其一
作者：张宁
朝代：明

海邑誇名族，清时乐永年。壶觞元亮宅，书画米家船。门第多□梦，儿孙总象贤。一从鸾鹤化，相忆每凄然。
挽乐义王公夫妇二首·其二
作者：张宁
朝代：明

萱亲不可见，令子竟何依。落日啼乌鸟，晨风动綵衣。伤心看陇树，清梦引慈闱。试问王孙贾，谁应望汝归。
挽人母亡
作者：张宁
朝代：明

萱亲不可见，令子竟何依。落日啼乌鸟，晨风动綵衣。伤心看陇树，清梦引慈闱。为问王孙贾，谁应望汝归。
挽刘孟庸
作者：张宁
朝代：明

衣冠归旧族，儒术自皇元。落日迷沧海，青山满故园。衰麻悲令子，期杖哭遗孙。海外诸朋友，伤心入梦魂。
挽孙孟玙医士
作者：张宁
朝代：明

生刍束玉见无因，宿草荒烟怅望频。转眼忽惊千古别，到头谁是百年人。海边明月伤心夜，湖上青山掩泪春。惟有匡庐杏花树，东风依旧岁华新。
挽宋举人
作者：张宁
朝代：明

四举皆不偶，一生良苦辛。贫无青眼客，死负白头亲。牢落愁中事，悲凉梦里身。生平清谊在，肠断故交人。
挽富太守
作者：张宁
朝代：明

不识荆州面，常闻窦老贤。一官成白首，三世共青毡。夜月磻溪路，春风杜曲田。伤心怀往事，草色自年年。
挽张布政
作者：张宁
朝代：明

万里云霄早致身，清时人物旧儒绅。四朝宠遇推良弼，一代勋名属老臣。青琐才高天上诏，紫薇花落梦中春。经纶未尽英雄死，海水东流夜月新。
挽王侍郎封公二十韵
作者：张宁
朝代：明

蒿里歌残薤露终，百年遗响托悲风。桥门倡义英声在，粉署谈兵旧迹空。八座知名深赞画，四方多故见才雄。中朝政事推司马，南国旬宣属召公。幽谷阳春回棨戟，名区民庶仰藩墉。官僚尽服澄清治，寇贼全消保障功。江汉思归逢断梗，文园多病叹飞蓬。已将素节酬明主，欲向青山学老农。茆屋石田归有日，玉阶金阙会无从。少陵老去诗名重，张旭生来草翰工。静检羲文图太极，閒挥麈尾看参同。箕裘更喜儿孙长，门祚何惭旧业穷。芳桂色含椿树绿，古槐阴傍草堂浓。禹钧自信多贤子，王旦人誇似乃翁。为羡名驹空冀北，忽惊哀鹤返辽东。盖棺自制尧夫赞，去国谁传洓水容。风雨关河天万里，烟云山壑夜千峰。凄凉景物孤愁绝，生死音尘百感通。陇上夕阳迷客土，湖南春草梦归篷。望穷秋影黄昏雁，泣尽寒声紫禁钟。应有碑文题故友，能无纪传载文中。不须听此频惆怅，赠典龙章出九重。
挽钟处士
作者：张宁
朝代：明

丹山有灵鸟，文采相颉颃。饥餐琅玕实，渴饮瑶池浆。清音谐韶乐，锦羽映朝阳。飞飞燕雀群，俯仰被馀光。颠风折梧桐，鸣凤忽摧伤。孤凰抱哀思，辑羽不复扬。徘徊念同侣，躯命倏销亡。翩翩九苞雏，览德岐山冈。皇皇奋南征，哀鸣激中肠。容华不自爱，宁辞关塞长。死者不复生，龟麟总茫茫。愿言勿残毁，阿阁正相望。
挽陈南海
作者：张宁
朝代：明

海色苍凉宰树阴，百年人物此消沉。杏花春雨匡庐远，茆屋秋风杜曲深。白首一官终旧隐，清樽孤鹤费长吟。相看惟有燕山桂，恩泽于今满故林。
挽顾士行
作者：张宁
朝代：明

东吴回首每伤神，千里关河百战身。旧业已随烽火尽，白头无复故乡春。百年谱系雕虫细，半世功名马鬣新。闻道辽东多野葬，死生高谊更何人。
捕鱼图
作者：张宁
朝代：明

商船竟夕发，莲棹怀晨游。劳欢两难久，不及渔家舟。三江风月五湖景，妇子相随到白头。
文与可雪竹为刘挥使题
作者：张宁
朝代：明

阴风吹云时物换，六花漫空大成片。琅玕冻折凤翻巢，素羽离披玉零乱。淇隈晚霁天籁寂，湘浦宵寒旅行断。长川巨挺千亩荒，曲水幽丛数竿短。清如映诵老儒绅，劲如瘦马蓝关人。羝窖天荒节犹立，鹅池路险戈前陈。一寒范叔故如此，半死袁生未是贫。事当忧患见君子，时到否塞回阳春。虔心苦节终无改，毅色英标暂如晦。九成合乐笙簧齐，四海同文简书在。进登廊庙更华显，退处山林亦潇洒。不遇凄凉冷落时，宁知远大坚贞态。湖州太守时宗工，奎光斗气交茏葱。文章不减中古士，画法稍过东坡翁。高堂素壁三日卧，毛骨彷佛临严冬。晴云秋月尘埃断，鉴定还须问潞公。
斑鸠百舌二鸟
作者：张宁
朝代：明

晚蚕初出火，大麦小登场。何事林中鸟，钩辀唤雨忙。花重树冥冥，鸣春不避莺。如今成老大，忘却旧时声。
斑鸠百舌二鸟·其一
作者：张宁
朝代：明

晚蚕初出火，大麦小登场。何事林中鸟，钩辀唤雨忙。
斑鸠百舌二鸟·其二
作者：张宁
朝代：明

花重树冥冥，鸣春不避莺。如今成老大，忘却旧时声。
方洲八景八首 其一 柳塘春雨
作者：张宁
朝代：明

新柳绕芳塘，柔风送时雨。润草及西堂，增波接南浦。得句起遐思，赠别怀旧侣。回首灞陵桥，潇潇几行旅。
方洲八景八首 其七 梅林雪霁
作者：张宁
朝代：明

閒来好幽事，值此梅雪晴。深林百草尽，野水寒烟生。怡然发孤笑，婉恋有馀情。冰霜六七载，永念孤山行。
方洲八景八首 其三 莲池叠翠
作者：张宁
朝代：明

池中荷欲花，池上水初漫。初看水上微，旋觉香不断。一曲密藏鸥，万柄娇倚岸。莫唱采莲歌，江南时节换。
方洲八景八首 其二 杏圃朝霞
作者：张宁
朝代：明

春深花正开，天晴海初曙。霞光云际来，艳色溢蓬宇。明明碎锦坊，淡淡秋容圃。聊因旦晚欢，妍丽安足数。
方洲八景八首 其五 稻畦垂颖
作者：张宁
朝代：明

农人告方及，秋事忽已成。黄云被田野，白日寒光晴。父老喜丰年，鼓缶过我行。平生任经理，对此馀深情。
方洲八景八首 其八 竹坞晴风
作者：张宁
朝代：明

菉竹蔽深坞，岁晚多阴风。爱此旭日喧，万玉摇玲珑。吟眸展清眄，倦耳生馀聪。因之怀劲草，声色吾何从。
方洲八景八首 其六 菊径凝香
作者：张宁
朝代：明

田下去来久，三径行复期。采采黄金花，照我头上丝。含英抱幽馥，佳会良在兹。羊肠九折坂，蔓草应正滋。
方洲八景八首 其四 麦陇翻云
作者：张宁
朝代：明

时平田里安，麰麦被丘陇。芃芃翠浪翻，蔪蔪绿云涌。肥硗力虽殊，刈穫日可拱。欲赋两岐歌，周诗更堪咏。
方洲八景八首·柳塘春雨
作者：张宁
朝代：明

新柳绕芳塘，柔风送时雨。润草及西堂，增波接南浦。得句起遐思，赠别怀旧侣。回首灞陵桥，潇潇几行旅。春深花正开，天晴海初曙。霞光云际来，艳色溢蓬宇。明明碎锦坊，淡淡秋容圃。聊因旦晚欢，妍丽安足数。池中荷欲花，池上水初漫。初看水上微，旋觉香不断。一曲密藏鸥，万柄娇倚岸。莫唱采莲歌，江南时节换。时平田里安，麰麦被丘陇。芃芃翠浪翻，蔪蔪绿云涌。肥硗力虽殊，刈穫日可拱。欲赋两岐歌，周诗更堪咏。农人告方及，秋事忽已成。黄云被田野，白日寒光晴。父老喜丰年，鼓缶过我行。平生任经理，对此馀深情。田下去来久，三径行复期。采采黄金花，照我头上丝。含英抱幽馥，佳会良在兹。羊肠九折坂，蔓草应正滋。閒来好幽事，值此梅雪晴。深林百草尽，野水寒烟生。怡然发孤笑，婉恋有馀情。冰霜六七载，永念孤山行。菉竹蔽深坞，岁晚多阴风。爱此旭日喧，万玉摇玲珑。吟眸展清眄，倦耳生馀聪。因之怀劲草，声色吾何从。
方洲即事二首
作者：张宁
朝代：明

一番风雨过方洲，淡绿新篁渐入秋。歌尽竹枝人不解，隔江谁唱越溪讴。閒来徐步方洲上，但觉诗怀处处生。竹影不随流水去，夕阳斜照树梢明。
方洲即事二首·其一
作者：张宁
朝代：明

一番风雨过方洲，淡绿新篁渐入秋。歌尽竹枝人不解，隔江谁唱越溪讴。
方洲即事二首·其二
作者：张宁
朝代：明

閒来徐步方洲上，但觉诗怀处处生。竹影不随流水去，夕阳斜照树梢明。
方节妇兵科给事中辅之母
作者：张宁
朝代：明

沧波东去断魂归，镜里孤鸾静不飞。宗祀有灵遗腹在，闺门多难一身微。已甘白骨埋青野，肯许缁尘上素衣。岂料旌封能待老，此生辛苦幸无违。
无锡杨叔屿寿藏八景 其一 永安堂
作者：张宁
朝代：明

马革功名瘴海秋，䲭夷身世水东流。千年一枕华胥梦，预买青山办乐丘。
无锡杨叔屿寿藏八景 其七 一沤亭
作者：张宁
朝代：明

秋水亭空晚况微，云随片影落晴晖。乾坤逆旅生如寄，怪㡳忘机不复飞。
无锡杨叔屿寿藏八景 其三 观物斋
作者：张宁
朝代：明

夕阳西下月东升，叶落空斋草又生。寒暑自更人自老，牛山何必动深情。
无锡杨叔屿寿藏八景 其二 委和堂
作者：张宁
朝代：明

浪说前身与后身，百年天地暂因亲。相逢尽是浮生客，莫道堂中是主人。
无锡杨叔屿寿藏八景 其五 晚翠窝
作者：张宁
朝代：明

幽栖松竹晚阴森，过尽红芳与绿阴。彷佛邵家安乐地，白头无恙岁寒心。
无锡杨叔屿寿藏八景 其八 双桂轩
作者：张宁
朝代：明

小山双桂接玄堂，梧槚秋风共老苍。他日燕山访遗植，有人连袂折天香。
无锡杨叔屿寿藏八景 其六 白石庵
作者：张宁
朝代：明

南山斮絮已消磨，涧底荆薪奈尔何。却爱四围俱白石，玉香深处保天和。
无锡杨叔屿寿藏八景 其四 知息所
作者：张宁
朝代：明

鸟因飞倦始知还，云本无心也出山。何似蚤归常不出，洞深巢隐共閒閒。
无锡杨叔屿寿藏八景·永安堂
作者：张宁
朝代：明

马革功名瘴海秋，䲭夷身世水东流。千年一枕华胥梦，预买青山办乐丘。浪说前身与后身，百年天地暂因亲。相逢尽是浮生客，莫道堂中是主人。夕阳西下月东升，叶落空斋草又生。寒暑自更人自老，牛山何必动深情。鸟因飞倦始知还，云本无心也出山。何似蚤归常不出，洞深巢隐共閒閒。幽栖松竹晚阴森，过尽红芳与绿阴。彷佛邵家安乐地，白头无恙岁寒心。南山斮絮已消磨，涧底荆薪奈尔何。却爱四围俱白石，玉香深处保天和。秋水亭空晚况微，云随片影落晴晖。乾坤逆旅生如寄，怪㡳忘机不复飞。小山双桂接玄堂，梧槚秋风共老苍。他日燕山访遗植，有人连袂折天香。
旧朝靴
作者：张宁
朝代：明

记得初成日，先朝禁直臣。动移当辇毂，步履上星辰。待漏清霜满，乘春玉镫新。旧缝时绽裂，犹有玉阶尘。
易通府以册索画为作幽兰老树梧竹蒲萄因附一诗
作者：张宁
朝代：明

桑叶葳蕤柘叶低，东风烟雨暗苕溪。一春光景如閒过，水漫危桥草上堤。
春意图为隐佥宪题
作者：张宁
朝代：明

钧阳几日动灰葭，转眼韶光遍海涯。发育共怜春有脚，残伤谁谓鼠无牙。兰篁地近森将老，杞橘林阴宿未华。一种东风生意别，月光应照不毛家。
春江花月夜
作者：张宁
朝代：明

春水绿堪染，春花红欲然。月华金涣漾，夜气玉暄妍。交绕回文锦，联笼飞步仙。赏心逢美景，欢娱正妙年。
春草四首
作者：张宁
朝代：明

脉脉清明雨，萋萋社日烟。王孙归不到，目断楚江边。要路峻还少，閒门贫更多。东君本无意，点检欲如何。生意忽满地，东风吹渐青。隔江人不见，烟重雨冥冥。诗思淡未就，客愁浓欲迷。王孙旧游路，无处不萋萋。
春草四首·其一
作者：张宁
朝代：明

脉脉清明雨，萋萋社日烟。王孙归不到，目断楚江边。
春草四首·其三
作者：张宁
朝代：明

生意忽满地，东风吹渐青。隔江人不见，烟重雨冥冥。
春草四首·其二
作者：张宁
朝代：明

要路峻还少，閒门贫更多。东君本无意，点检欲如何。
春草四首·其四
作者：张宁
朝代：明

诗思淡未就，客愁浓欲迷。王孙旧游路，无处不萋萋。
晚发丰润县诗
作者：张宁
朝代：明
体裁：七言律诗

萧萧车马度重冈，回首都城意渺茫。斜日下时人望远，孤云飞处客思乡。黄茅矮屋山居小，白草浮尘石路长。星月满天行未歇，俯鞍还复候行装。
晚坐有怀
作者：张宁
朝代：明

白鹤暮归来，瑶琴未成曲。梅花閒自开，佳人在空谷。
晚步
作者：张宁
朝代：明

江山如有家，风月似无主。缓步立斜阳，微言共心语。
晚过灵隐寺
作者：张宁
朝代：明

飞来峰北寺门关，合涧桥西水断湾。落叶满林僧不见，寒鸦飞尽日沈山。
曹以安仙桂堂
作者：张宁
朝代：明

华屋临仙境，高标远世尘。谁移天上种，为有月中人。香和金兰远，阴连玉树新。于今堂下景，并入杏园春。
月波亭
作者：张宁
朝代：明

明月流光水上头，凭栏对月思悠悠。江湖万里何人共，天地百年今夜秋。桂子香生翻兔药，芦花影动泊渔舟。此情欲借清商发，抱得瑶琴不自由。
月窗诗兴
作者：张宁
朝代：明

凉影度窗纱，枕簟凉如水。独坐发孤吟，怀人几千里。
有所思
作者：张宁
朝代：明

有所思，江之浔。云汉寂寥阒，山岭郁嵚岑。手持连城玉，袖置双南金。见止未卒献，繁声变清琴。咫尺万里远，一往难重寻。有所思，思何深。
望远
作者：张宁
朝代：明

水际烟村鸟外山，绿芜黄叶共人閒。何因远结渔樵伴，南浦西陵日往还。
期张天常不至
作者：张宁
朝代：明

岁尽东风转，衡门日晏开。不知因底事，不见故人来。
朱彦明新居
作者：张宁
朝代：明

椿庭日已远，萱室怀深忧。岂不念故庐，听此行道谋。嗟彼喧杂区，居子非良繇。一劳堪久逸，三迁遂吾求。经营与缔造，冀足光前猷。正寝卓跂立，旁居翼相周。祠室具笾豆，斋阁陈箕裘。南荣叙亲友，北堂荐时羞。苟美载论语，过侈遗春秋。慈颜日迟暮，良偶方徽柔。房闼肃清密，户牖森绸缪。声色起淫荡，势利生仇雠。祸福相倚伏，贫富潜周流。君子常抑畏，小人肆张诪。孝弟与忠信，自足禦戈矛。升堂有端士，入室无狂浮。不见陵上柏，远翠凝疏标。不见路傍桃，妖艳侵行眸。居养易移习，内外须交修。愿保安宅固，千春永馀休。
朱彦明母慈节诗
作者：张宁
朝代：明

妾年二十馀，谁信终孀长独居。妾子方乳哺，急水浮沤岂能固。妾甘冻馁儿长成，冰壶玉洁阶兰荣。儿能读书妾终老，良人瞑目黄泉道。
杂兴二首
作者：张宁
朝代：明

池馆临丘壑，泉声落座隅。林间逢隐者，端坐说唐虞。云暝千峰暮，林幽万木寒。故情殊未已，谁肯念袁安。
杂兴二首·其一
作者：张宁
朝代：明

池馆临丘壑，泉声落座隅。林间逢隐者，端坐说唐虞。
杂兴二首·其二
作者：张宁
朝代：明

云暝千峰暮，林幽万木寒。故情殊未已，谁肯念袁安。
杂咏
作者：张宁
朝代：明

老木槎牙浅淡春，阴苔满地净浮尘。东花吹断烟花梦，笑傲山林有几人。蕉扇停挥白苧凉，摇琴未鼓竟先忘。绿杨风静山如画，人在清都白玉堂。
杂咏·其一
作者：张宁
朝代：明

老木槎牙浅淡春，阴苔满地净浮尘。东花吹断烟花梦，笑傲山林有几人。
杂咏·其二
作者：张宁
朝代：明

蕉扇停挥白苧凉，摇琴未鼓竟先忘。绿杨风静山如画，人在清都白玉堂。
杂咏十三首
作者：张宁
朝代：明

行云归故山，芳草蔽幽壑。林下有閒人，林花自开落。碧树含秋色，飞泉急晚声。不知谁领得，惟有野人情。萧萧芦荻风，淡淡江天月。吟倚木兰桡，孤篷不堪发。穷阴閟岩谷，积雪满山川。只有江梅树，相看似去年。斜日照江亭，风高水满汀。潮来鱼正上，谁肯解渔罾。杨柳绿堪染，芙蓉红欲然。冥怀与谁契，俯仰共熙然。秋水际平芜，人家隔江浦。何事晚归来，扁舟载烟雨。地静偏宜晚，舟轻不怕潮。身心两无事，随处足逍遥。风尘双短鬓，天地一孤舟。老病三湘道，谁怜杜甫秋。材大难为用，心高不易招。穷通各有为，岂独会稽樵。雪满人难出，天寒酒不赊。寒郊与瘦岛，今日在谁家。夜气散清空，扶桑曙日红。普天皆仰照，鸣凤在梧桐。夜静水空清，冷轮彻底明。谁知潮长落，长伴月虚盈。
杂咏十三首·其一
作者：张宁
朝代：明

行云归故山，芳草蔽幽壑。林下有閒人，林花自开落。
杂咏十三首·其七
作者：张宁
朝代：明

秋水际平芜，人家隔江浦。何事晚归来，扁舟载烟雨。
杂咏十三首·其三
作者：张宁
朝代：明

萧萧芦荻风，淡淡江天月。吟倚木兰桡，孤篷不堪发。
杂咏十三首·其九
作者：张宁
朝代：明

风尘双短鬓，天地一孤舟。老病三湘道，谁怜杜甫秋。
杂咏十三首·其二
作者：张宁
朝代：明

碧树含秋色，飞泉急晚声。不知谁领得，惟有野人情。
杂咏十三首·其五
作者：张宁
朝代：明

斜日照江亭，风高水满汀。潮来鱼正上，谁肯解渔罾。
杂咏十三首·其八
作者：张宁
朝代：明

地静偏宜晚，舟轻不怕潮。身心两无事，随处足逍遥。
杂咏十三首·其六
作者：张宁
朝代：明

杨柳绿堪染，芙蓉红欲然。冥怀与谁契，俯仰共熙然。
杂咏十三首·其十
作者：张宁
朝代：明

材大难为用，心高不易招。穷通各有为，岂独会稽樵。
杂咏十三首·其十一
作者：张宁
朝代：明

雪满人难出，天寒酒不赊。寒郊与瘦岛，今日在谁家。
杂咏十三首·其十三
作者：张宁
朝代：明

夜静水空清，冷轮彻底明。谁知潮长落，长伴月虚盈。
杂咏十三首·其十二
作者：张宁
朝代：明

夜气散清空，扶桑曙日红。普天皆仰照，鸣凤在梧桐。
杂咏十三首·其四
作者：张宁
朝代：明

穷阴閟岩谷，积雪满山川。只有江梅树，相看似去年。
杂画三首
作者：张宁
朝代：明

万壑寒阴霁雪天，灞桥驴瘦暂停鞭。琼楼玉观望不极，诗在暮樵归路边。新水桃花涨满池，大鱼吹浪小鱼随。丹青尽写濠梁景，不到源泉未起时。秋入溪山草半黄，白云红叶共苍苍。清商一曲无人听，独步荒林看夕阳。
杂画三首·其一
作者：张宁
朝代：明

万壑寒阴霁雪天，灞桥驴瘦暂停鞭。琼楼玉观望不极，诗在暮樵归路边。
杂画三首·其三
作者：张宁
朝代：明

秋入溪山草半黄，白云红叶共苍苍。清商一曲无人听，独步荒林看夕阳。
杂画三首·其二
作者：张宁
朝代：明

新水桃花涨满池，大鱼吹浪小鱼随。丹青尽写濠梁景，不到源泉未起时。
杂画四首
作者：张宁
朝代：明

春山无伴偶相迎，清话投机晚未行。却笑会稽谈富贵，不知愚妇已忘情。独树溪边石藓斑，碧山猿鸟共秋閒。怪来翘首斜阳外，情绕湘云渭树间。閒看图画想离骚，香草萎垂半野蒿。何事春风太相误，却教荆棘出林高。云深无处认岩扉，童子閒行鹤未归。独步空林望斜日，满身松露湿秋衣。
杂画四首·其一
作者：张宁
朝代：明

春山无伴偶相迎，清话投机晚未行。却笑会稽谈富贵，不知愚妇已忘情。
杂画四首·其三
作者：张宁
朝代：明

閒看图画想离骚，香草萎垂半野蒿。何事春风太相误，却教荆棘出林高。
杂画四首·其二
作者：张宁
朝代：明

独树溪边石藓斑，碧山猿鸟共秋閒。怪来翘首斜阳外，情绕湘云渭树间。
杂画四首·其四
作者：张宁
朝代：明

云深无处认岩扉，童子閒行鹤未归。独步空林望斜日，满身松露湿秋衣。
杂花卉图
作者：张宁
朝代：明

寒葩冷蕊索精神，一夜东风淑气匀。惆怅灵均幽谷伴，相随蕃卉竞先春。
杂诗二首
作者：张宁
朝代：明

漠漠江天淡淡秋，一声长笑下中流。青蘋风急丝纶晚，人在芦花缺岸头。绿柳含薰白苧凉，画船风细藕花香。间来一枕游仙梦，睡起蓬窗又夕阳。
杂诗二首·其一
作者：张宁
朝代：明

漠漠江天淡淡秋，一声长笑下中流。青蘋风急丝纶晚，人在芦花缺岸头。
杂诗二首·其二
作者：张宁
朝代：明

绿柳含薰白苧凉，画船风细藕花香。间来一枕游仙梦，睡起蓬窗又夕阳。
杂题七首
作者：张宁
朝代：明

高山流水古音微，弹者无人听亦稀。纵是相逢只如许，夕阳空抱锦囊归。秋水苍茫画鹢轻，横篙不动橹无声。济川功大须回首，莫趁长风尽力行。路入青云梦在山，身忙应不碍心閒。宦途自有幽栖处，何必林泉好解颜。绿波芳草雨初晴，十里风光一棹轻。就使真从天上坐，也应不似画中清。雨馀石径净无尘，幽事相寻野兴新。世态如棋数更变，何曾重过烂柯人。北风吹雪满山隈，踏遍溪桥不见开。水月黄昏香影寂，不知何处折归来。银海流光濯缟衣，九霄风劲快高飞。生来便是神仙侣，浪说千年化令威。
杂题七首·其一
作者：张宁
朝代：明

高山流水古音微，弹者无人听亦稀。纵是相逢只如许，夕阳空抱锦囊归。
杂题七首·其七
作者：张宁
朝代：明

银海流光濯缟衣，九霄风劲快高飞。生来便是神仙侣，浪说千年化令威。
杂题七首·其三
作者：张宁
朝代：明

路入青云梦在山，身忙应不碍心閒。宦途自有幽栖处，何必林泉好解颜。
杂题七首·其二
作者：张宁
朝代：明

秋水苍茫画鹢轻，横篙不动橹无声。济川功大须回首，莫趁长风尽力行。
杂题七首·其五
作者：张宁
朝代：明

雨馀石径净无尘，幽事相寻野兴新。世态如棋数更变，何曾重过烂柯人。
杂题七首·其六
作者：张宁
朝代：明

北风吹雪满山隈，踏遍溪桥不见开。水月黄昏香影寂，不知何处折归来。
杂题七首·其四
作者：张宁
朝代：明

绿波芳草雨初晴，十里风光一棹轻。就使真从天上坐，也应不似画中清。
杂题六首
作者：张宁
朝代：明

幽芳寄悬崖，秋蒲出寒水。相对不胜情，萧萧半江雨。泠泠渭曲风，漠漠湘皋雨。春雷昨夜鸣，龙孙忽昂起。风雨湿蓑衣，求鱼晚不归。此心先有待，何必说忘机。流水赴长壑，山深莫穷源。因之起遐想，相对忽忘言。树密秋容淡，江深暮景閒。日斜人不见，惟有钓舟还。茂树荫虚窗，晴烟蔽深壑。林下独经行，藤花忽飘落。
杂题六首·其一
作者：张宁
朝代：明

幽芳寄悬崖，秋蒲出寒水。相对不胜情，萧萧半江雨。
杂题六首·其三
作者：张宁
朝代：明

风雨湿蓑衣，求鱼晚不归。此心先有待，何必说忘机。
杂题六首·其二
作者：张宁
朝代：明

泠泠渭曲风，漠漠湘皋雨。春雷昨夜鸣，龙孙忽昂起。
杂题六首·其五
作者：张宁
朝代：明

树密秋容淡，江深暮景閒。日斜人不见，惟有钓舟还。
杂题六首·其六
作者：张宁
朝代：明

茂树荫虚窗，晴烟蔽深壑。林下独经行，藤花忽飘落。
杂题六首·其四
作者：张宁
朝代：明

流水赴长壑，山深莫穷源。因之起遐想，相对忽忘言。
李侯潮月图十韵
作者：张宁
朝代：明

金水相生候，风烟既肃天。夜分方盛大，秋半正清圆。鳌背冰轮涌，蛟宫玉鉴悬。星槎通桂殿，兔窟动龙泉。势合阴精满，光摇气母旋。大观同俯仰，佳景洞黄玄。想见升沉际，回思合辟年。诗工形不尽，画好思难传。紫塞机堪速，丹心苦益坚。因之崇显泽，文武继才贤。
李汉祥退閒诗
作者：张宁
朝代：明

男婚女嫁已阑珊，断送浮生作大閒。不是逢僧聊半日，直须投老入孤山。潮平野渡虚舟泊，日昃寒林倦鸟还。车马自喧心自逸，满庭芳草荜门关。
李载章独鲤图
作者：张宁
朝代：明

桃花春水漫滔滔，一跃龙门万丈高。十载江湖淹物色，九天雷雨奋雄豪。谁人见辙能怜鲋，何处垂纶欲钓鳌。自古成材须泽世，为霖有待作波涛。
村居
作者：张宁
朝代：明

暖风吹绿山前草，膏雨染红溪上花。满地芳菲春正好，古林幽屋是谁家。
杨叛儿
作者：张宁
朝代：明

依依白门柳，袅袅柔条芳。藏乌犹未稳，便解绾愁肠。侬有博山炉，欢为沈水香。灰冷气长馥，绣帐七宝床。新亭别离客，江宁故旧乡。愿随枯杨老，莫作飘花狂。
杨廷宪修障海塘妙得古法但百世之工非朝夕可致所冀增高倍厚坚表实里迟之以岁月庶可持久诗以寄之
作者：张宁
朝代：明

吾闻浙江潮，涌撼世莫比。回流趣盐官，一射数百里。海盐当其冲，适际东北趾。何年作长防，去郭数丈许。叠石类悬崖，壁立瞰其涘。刳中实外障，高岸湮入水。表里河海间，相隔才一指。譬如溃瓜形，皮好肉已毁。潮来石奋角，潮缩石拔齿。时平渐离缺，风迅遽披靡。工役岁无涯，漂荡日常耳。皇皇鱼鳖民，藐藐轩裳子。剥床不及肤，解牛未得理。岂无达务才，遗我徒好语。使君人中英，万物备一已。询咨度豁如，瞻顾心隐只。秦鞭竟空谈，汉縆无用此。轩然巨鳌侧，坦若长坡迤。罅漏互蔽亏，力势相并倚。盈不与潮斗，缩不随浪委。肉厚骨不疏，腹饱背复偻。何期既倒阔，忽见急流砥。但恐述者能，不类创智美。速成功易隳，举重力易弛。安得百使君，历岁如大禹。
杨廷宪修障海塘妙得古法但百世之工非朝夕可致所冀增高倍厚坚表实里迟之以岁月庶可持久诗以寄之
作者：张宁
朝代：明
体裁：古风

吾闻浙江潮，涌撼世莫比。回流趣盐官，一射数百里。海盐当其冲，适际东北趾。何年作长防，去郭数丈许。叠石类悬崖，壁立瞰其涘。刳中实外障，高岸湮入水。表里河海间，相隔才一指。譬如溃瓜形，皮好肉已毁。潮来石奋角，潮缩石拔齿。时平渐离缺，风迅遽披靡。工役岁无涯，漂荡日常耳。皇皇鱼鳖民，藐藐轩裳子。剥床不及肤，解牛未得理。岂无达务才，遗我徒好语。使君人中英，万物备一已。询咨度豁如，瞻顾心隐只。秦鞭竟空谈，汉縆无用此。轩然巨鳌侧，坦若长坡迤。罅漏互蔽亏，力势相并倚。盈不与潮斗，缩不随浪委。肉厚骨不疏，腹饱背复偻。秦鞭竟空谈，汉絙无用此。何期既倒阔，忽见急流砥。但恐述者能，不类创智美。速成功易隳，举重力易弛。安得百使君，历岁如大禹。
松崖为许处士杰
作者：张宁
朝代：明

满地松阴石径斜，萧疏横似野人家。窗涵水气秋偏蚤，座有书声地转佳。凉逗晚风清鹤梦，冷和残雪映梅花。岁寒节操应相待，不是閒居爱物华。
松月轩
作者：张宁
朝代：明

丹房无所有，松月净林坡。寒径春芳动，晴窗夜色多。删繁容桂影，倚曲看金波。共是无情物，玄虚意若何。
松泉为朱彦明赋
作者：张宁
朝代：明

亭亭山上松，挺挺凌云标。涓涓山下泉，混混东归流。根源夙有托，高远群无俦。洵美山中人，寓迹山之幽。栽培与盈进，比则事藏修。朝登玄鹤岑，夕汲青蘋洲。巢居漱芳润，亦足忘吾忧。
松泉轩
作者：张宁
朝代：明

松叶缘溪密，山泉夹岸流。云深常蔽户，石碍仅通舟。鹤宿庭中月，厨分涧底秋。曾逢轩下客，为说似玄洲。
松涧秋声图为婿刘希仁题
作者：张宁
朝代：明

嵩高山下秋风起，万壑萧飕碧云里。黄河之水天上来，一泻昆崙几千里。竹炉茗熟惊涛生，春蚕食叶缲车声。风回忽若九韶舞，箫鼓琴瑟相和鸣。茫茫古意翻新调，里耳皇荂嗑然笑。天地从来有正声，伶伦老去谁堪道。
松石流泉图
作者：张宁
朝代：明

徂徕山人十八公，石丈夜堕仙人峰。淋漓元气收不起，地脉似与天河通。万牛力尽神鞭断，海水茫茫平欲漫。不如流落此山中，地老天荒共相伴。
松石行窝
作者：张宁
朝代：明

静老山林故有期，行轩移凿是何时。阴连绝壁云孤峭，枝压浮峰雨半欹。十载风霜寒士节，万间梁础大方姿。陶潜已去元章远，岁晏斋空只自怡。
松石轩
作者：张宁
朝代：明

苍松白石护玄关，福地清高不可攀。万壑天风吟倚处，一林明月醉眠间。蓝田玉长云根出，王母书回梦鹤閒。为问长生如可学，愿从服饵驻童颜。
松竹梅图
作者：张宁
朝代：明

西风吹满空山雪，草木摧残众芳歇。方春三月二月时，锦片韶华逐飞叶。岁寒心契百年期，凌云老干凝烟枝。萧条墙角半枯树，何事忽见琼瑶姿。寒香晚色迷幽绿，半入前溪半茆屋。翠禽啼梦蛰龙惊，白鹤叫霜仪凤宿。秦封晋逸两悠悠，人在西湖已倦游。炎凉不改固穷节，老大真成时辈羞。炎凉老大随时至，毕竟谁非与谁是。惟有从来铁石心，风烟雪月都相似。红尘满道踏歌声，谁向穷荒访旧盟。陇头不寄平安报，湘曲应孤驿使行。明堂近复来梁栋，筱簜琅玕尽登用。却疑羌笛妒人来，一曲关山又三弄。
松轩为无锡杨璠题
作者：张宁
朝代：明

落日长松野蔓滋，小门幽径曲通篱。影横虚榻月当牖，风度清琴声满帷。冰雪岁寒人共古，栋梁材大事何迟。分明记得歌游处，白发青林有梦思。
松鹤图
作者：张宁
朝代：明

松老巢空日半矄，碧山高绝鹤成群。三分浮雪凝珠树，一片飞琼隔彩云。阴涧长鸣双子和，晴皋孤唳九天闻。平生毛羽皆清白，不带蓬栖野雉纹。
松鹤图
作者：张宁
朝代：明

风送天声月影寒，玉箫吹裂缟衣翻。巢居苦爱云松伴，自抱孤琴对画弹。
林季聪父母挽诗
作者：张宁
朝代：明

一经科第著材英，五转儒官羡老成。身在世间如大梦，人从死后见平生。功名荏苒随年尽，心事凄凉共月明。辽鹤何须作人语，五云中有凤雏鸣。霄汉频随凤侣飞，年来犹自密缝衣。青灯夜雨人何在，白发秋风子未归。魏阙恩荣鸾诰在，浔阳消息鲊书稀。惟馀一片陇冈石，千古清光照夕辉。
林季聪父母挽诗·其一
作者：张宁
朝代：明

一经科第著材英，五转儒官羡老成。身在世间如大梦，人从死后见平生。功名荏苒随年尽，心事凄凉共月明。辽鹤何须作人语，五云中有凤雏鸣。
林季聪父母挽诗·其二
作者：张宁
朝代：明

霄汉频随凤侣飞，年来犹自密缝衣。青灯夜雨人何在，白发秋风子未归。魏阙恩荣鸾诰在，浔阳消息鲊书稀。惟馀一片陇冈石，千古清光照夕辉。
林居秋兴
作者：张宁
朝代：明

凉风起天末，新凉入丘墟。晏坐当前楹，陶然读吾书。俯视庭草萎，仰看浮云舒。山气日夕佳，灌木阴以敷。轩冕岂不贵，而乐自有馀。愿子保令终，因之相与娱。
林擒
作者：张宁
朝代：明

红润过南橘，香甘胜北梨。晴窗见图画，重和宋人诗。
林溪六景 其一 东林夜月
作者：张宁
朝代：明

风静猿啼月满山，东林夜色共人门。柴门正与清光对，分付山童且莫关。
林溪六景 其三 后浦渔歌
作者：张宁
朝代：明

欸乃新声度远汀，烟消日出树冥冥。年来悟得沧浪意，长近西堂竹下听。
林溪六景 其二 前村牧笛
作者：张宁
朝代：明

草绿平原春雨歇，花残曲径夕阳明。朝来暮去年年似，吹散荣华是此声。
林溪六景 其五 花村酒旆
作者：张宁
朝代：明

寥寥一犬吠柴扉，花飏东风淡落晖。行客不须重借问，寻春时有醉人归。
林溪六景 其六 溪桥残雪
作者：张宁
朝代：明

日暖风寒野色昏，危梁半露水添痕。行吟索共梅花语，春在寒梢剩几分。
林溪六景 其四 蓉溪秋水
作者：张宁
朝代：明

溪头寒水没沧洲，溪上芙蓉一色秋。远道西风人不见，采芳空倚木兰舟。
林溪六景·东林夜月
作者：张宁
朝代：明

风静猿啼月满山，东林夜色共人门。柴门正与清光对，分付山童且莫关。草绿平原春雨歇，花残曲径夕阳明。朝来暮去年年似，吹散荣华是此声。欸乃新声度远汀，烟消日出树冥冥。年来悟得沧浪意，长近西堂竹下听。溪头寒水没沧洲，溪上芙蓉一色秋。远道西风人不见，采芳空倚木兰舟。寥寥一犬吠柴扉，花飏东风淡落晖。行客不须重借问，寻春时有醉人归。日暖风寒野色昏，危梁半露水添痕。行吟索共梅花语，春在寒梢剩几分。
林良九鹚图
作者：张宁
朝代：明

番禺画史何好奇，以鹭作路思作鸶。孤为一世功名路，九拟鲁论君子思。古来工艺皆有谏，此画于人亦深鉴。翔集低昂敛鸣缩，舒近时临容止变。举者忽下去忽归，半窥鱼跃半防机。藏形不向青边立，蔽影多从白处飞。寒塘浅水黄芦叶，暂寓旋消鸿踏雪。人物虽殊戒虑同，座右箴铭为谁揭。
林良花鸟二首
作者：张宁
朝代：明

竹树晚凄凄，天寒相傍栖。春风疏雨歇，飞上画楼啼。宿食共相投，枯荷野渚秋。平生急难意，何用急时求。
林良花鸟二首
作者：张宁
朝代：明

香风披拂羽毛新，老翠妍红早晚春。影入纱厨描不就，一声娇语动闺人。一度东风一度归，朱门多在昔人非。旧巢零落春泥湿，衔傍绿杨低处飞。
林良花鸟二首·其一
作者：张宁
朝代：明

竹树晚凄凄，天寒相傍栖。春风疏雨歇，飞上画楼啼。
林良花鸟二首·其一
作者：张宁
朝代：明

香风披拂羽毛新，老翠妍红早晚春。影入纱厨描不就，一声娇语动闺人。
林良花鸟二首·其二
作者：张宁
朝代：明

一度东风一度归，朱门多在昔人非。旧巢零落春泥湿，衔傍绿杨低处飞。
林良花鸟二首·其二
作者：张宁
朝代：明

宿食共相投，枯荷野渚秋。平生急难意，何用急时求。
枯株鹡鸰
作者：张宁
朝代：明

冻雪满林梢，孤飞不敢高。虽无俦侣顾，还自惜翎毛。
柳塘为吴江题
作者：张宁
朝代：明

东风吹林杨柳长，依依袅袅迷横塘。密叶藏春莺语早，飞花扑地燕衔忙。塘中水添时雨足，飏绿浮青近华屋。屋底閒人醉出游，桂棹兰桡泛深曲。坐听林外桔槔声，行近渔舟和濯缨。青藜杖缓檐阴合，白苧衣凉潭气清。荒闻境物堪长保，鸿雪鸦烟情未了。不及西湖十里香，犹胜芜城两堤草。
桂岩
作者：张宁
朝代：明

峻绝春芳少，高寒晚植荣。人如月中下，地胜却林清。书榻飘香落，琴坛倒影横。岩头有云路，留待看花行。
桃源图
作者：张宁
朝代：明

流水桃花万壑春，迷途偶遇避秦人。一宵风雨林峦变，惆怅无人再问津。
梅古春寿藏诗
作者：张宁
朝代：明

郁郁凤凰山，生气何连延。有美清修士，遗世希神仙。高情出茫昧，独见超虚玄。仰瞻山木花，俯视重冈旋。凿石启幽閟，种槚待芳妍。夙怀瑕丘乐，预见佳城悬。聚散本元造，寿夭谁能专。桥山有高冢，王乔亦遗阡。乘鸾与跨凤，刀圭终弃埙。何如一生死，坦率穷高年。
梅林小隐
作者：张宁
朝代：明

老树荒林下，閒居意若何。西湖防物色，东阁废吟哦。径有幽人探，门无驿使过。时时风雪里，携鹤步寒坡。
梅花为湛秋江题
作者：张宁
朝代：明

山静夜如年，窗虚独未眠。一枝斜更好，月到曲阑边。
梅花鸟
作者：张宁
朝代：明

娇小青衣使，茏葱蜡瓣花。依然香韵在，清赏属谁家。
梅野
作者：张宁
朝代：明

东阁寻诗远，西湖载酒频。惟应閒旷处，得老岁寒身。地广冰霜伴，天空水月邻。不须携杖探，满眼是阳春。
梦刘公瑞
作者：张宁
朝代：明

形影久云绝，连宵频梦君。布衣仍潦倒，病发乱缤纷。似别惊相见，将言悄不闻。平生最深契，梦断一销魂。
梦萱八韵
作者：张宁
朝代：明

萱亲不可作，魂梦每相随。寂寞知何自，苍茫忽见之。虚中闻叹语，空里见容仪。多在倚门处，或逢携幼时。都忘形隔绝，犹学旧娇痴。委曲生前话，凄凉觉后悲。留连长及旦，定省已无期。莫说忘忧事，年来鬓已丝。
植兰堂为仇克明
作者：张宁
朝代：明

林下深期日共忘，年来移植近中堂。清霜入佩幽怀远，落日援琴古意长。剩有高风存九畹，更无馀物示诸郎。太平时节人文好，非是閒居览众芳。
槐庭
作者：张宁
朝代：明

共说幽庭里，槐阴蔼绿云。郤林通桂影，谢砌逗兰芬。驷马高门启，三公旧业闻。堂中无所见，犹记老坡文。
欧时熙家山图
作者：张宁
朝代：明

我闻庐陵风景天下无，孤峰耸绝凌荆吴。东南两山互昏晓，日月重冈森蔽亏。龙洲却过太和县，武峰卓立香城居。地灵宜有杰人出，举目便觉江河殊。六一仙翁呼不起，高节清风照桑梓。乡里于今说故家，诗书有泽遗孙子。芬芳玉树被中庭，辟易名驹在千里。黄甲题名气吐虹，太微执法心如水。远别庭闱今几年，孤云望断旧山川。青阳宛宛白日暮，一顾魂魄俱茫然。馀情散入大江水，归梦正落幽林前。林中老人年七十，面渥童颜发凝漆。华屋山中宰相家，锦衣天上神仙客。生儿蚤入鹓鹭行，投老不忘山水窟。百岁优游自可期，故园风物正芳时。悠悠忠孝丈夫事，荣枯利达真儿嬉。太行山上瞻云客，应有房陵西去思。
正月二日朱孟瑜宅赏灯是日有雪
作者：张宁
朝代：明

爆竹烘炉炭未灰，朝元才罢赏心催。鳌峰瑞应三呼起，火树花兼六出开。老去喜逢春宴蚤，晦馀先借月明来。临安旧事依然在，更待官灯上戏台。
正月十三日雪
作者：张宁
朝代：明

腾六回车路未遥，又随青女候元宵。未应柳絮因风起，剩见葭灰过律飘。阴壑冰澌鸿迹去，阳坡草茁烧痕消。兴来便欲行吟出，十二街中遍寂寥。
正统戊辰闻福建感而有作
作者：张宁
朝代：明

平衍说荆淮，险危闻陇蜀。奈何吴魏间，汉氏犹鼎足。况兹三山地，鼠窃弗盈蹴。凭陵肆劫坏，鸱义歼人族。譬犹负隅虎，据险势莫触。食尽无后援，鼎俎咀其肉。复闻圣天子，推心置人腹。渠恶疾见尸，丑类将自服。贼死匪所叹，致尤何太毒。
武克显博古堂诗
作者：张宁
朝代：明

净几明窗翰墨香，故家文物满芸房。画图不混古今笔，简册常分品第装。老我每因清事到，为谁重整法书忙。从来鉴赏非时好，绝胜王家宝绘堂。
武克显赠别卷二首
作者：张宁
朝代：明

十载言归人不见，独将书画上长安。此情直与江流远，莫说如今行路难。冠盖临岐费苦吟，太平人物盛时音。至今翰墨犹赓和，不尽当时赠别心。
武克显赠别卷二首·其一
作者：张宁
朝代：明

十载言归人不见，独将书画上长安。此情直与江流远，莫说如今行路难。
武克显赠别卷二首·其二
作者：张宁
朝代：明

冠盖临岐费苦吟，太平人物盛时音。至今翰墨犹赓和，不尽当时赠别心。
武澄梦萱卷
作者：张宁
朝代：明

母在萱自好，母亡萱尚存。萧疏北堂下，花叶空晨昏。盈盈眼中泪，默默心上酸。眼泪犹可拭，心酸伤肺肝。安得百丈根，沿情及幽原。
毛处士八十寿诗
作者：张宁
朝代：明

寿星光彩烛南天，白发逢春八十年。世际七朝人物泰，家传四世子孙贤。西湖杖屦开行馆，北海尊罍列庆筵。记取十年须一会，还应两度醉花前。
水南别业四首
作者：张宁
朝代：明

幽居异前业，喜无尘俗喧。东风扇微和，忽此春事繁。游鱼汎深沼，好鸟鸣檐端。布谷正及时，呼童理荒园。群动各有为，予生固多般。感之欲自见，对景已忘言。远村暑气薄，衡门绝尘鞅。禾黍满污邪，松篁翳林莽。富贵复何心，琴弈偕所往。起诵康衢谣，悠然发遐想。薰风自南来，坐我羲皇上。慨彼河上翁，所乐异天壤。夙昔爱林壑，遂怀泉石居。下焉安所适，上焉荷唐虞。无穷毕日欢，耻与放浪俱。此意不自昧，付之耕凿馀。秋凉入林薄，时复课儿书。先民有遗诏，经训乃菑畬。白发念婚嫁，此虑已陶然。匪复事生业，烝尝讵能捐。怅望终南山，缅怀清渭川。良时易流迈，穷约心所安。严阴閟深谷，飞雪层崖巅。引酒聊自酌，被褐终吾年。
水南别业四首·其一
作者：张宁
朝代：明

幽居异前业，喜无尘俗喧。东风扇微和，忽此春事繁。游鱼汎深沼，好鸟鸣檐端。布谷正及时，呼童理荒园。群动各有为，予生固多般。感之欲自见，对景已忘言。
水南别业四首·其三
作者：张宁
朝代：明

夙昔爱林壑，遂怀泉石居。下焉安所适，上焉荷唐虞。无穷毕日欢，耻与放浪俱。此意不自昧，付之耕凿馀。秋凉入林薄，时复课儿书。先民有遗诏，经训乃菑畬。
水南别业四首·其二
作者：张宁
朝代：明

远村暑气薄，衡门绝尘鞅。禾黍满污邪，松篁翳林莽。富贵复何心，琴弈偕所往。起诵康衢谣，悠然发遐想。薰风自南来，坐我羲皇上。慨彼河上翁，所乐异天壤。
水南别业四首·其四
作者：张宁
朝代：明

白发念婚嫁，此虑已陶然。匪复事生业，烝尝讵能捐。怅望终南山，缅怀清渭川。良时易流迈，穷约心所安。严阴閟深谷，飞雪层崖巅。引酒聊自酌，被褐终吾年。
水竹图
作者：张宁
朝代：明

漠漠孤烟合，盈盈一水深。汗青谁涉采，猗菉自行吟。野色将秋思，江声并夕阴。可怜桃李月，风雨断幽寻。
永思堂为刘廷宾赋
作者：张宁
朝代：明

哀门历多故，生当元宋间。高曾及祖考，累世事更迁。风尘浩无际，兵车日豗喧。羁危不自保，趋走恒穷年。丧乱忽已平，营业亦周旋。欢娱不经目，忧伤閟重泉。昔常念寒燠，高居复华裀。弱息久穷嫠，儿女日以殷。缅怀颠沛时，门户朽索缘。湍流一解手，宗祀付沈渊。于焉涉艰阻，乃欲遗曾玄。胡为祔祫馀，双亲中道捐。远慕已无日，近哭悲终天。沧波渺东注，白日中霄悬。悠悠穹壤间，遐感何时諠。
汀州哭崔惟正
作者：张宁
朝代：明

别来三月叹蹉跎，落日惊看逝水波。清泪欲乾还自落，羁愁未遣又添多。英雄有死嗟谁在，欢会无期奈老何。十五年前旧游事，不胜哀戚动邻歌。
江天欲雨图为阴佥宪题
作者：张宁
朝代：明

大山昏冥小山黑，万树迷林江变色。老龙吸波倦出海，少女驱云未行急。白日昼隐西郊阴，欲雨不雨愁人心。传岩有客晏犹卧，莫待旱极方为霖。
江天欲雨图为阴佥宪题
作者：张宁
朝代：明
体裁：古风

大山昏冥小山黑，万树迷林江变色。老龙吸波倦出海，少女驱云未行急。白日昼隐西郊阴，欲雨不雨愁人心。傅岩有客晏犹卧，莫待旱极方为霖。
江山胜览为维扬张明之题
作者：张宁
朝代：明

万里江山接故乡，十年诗酒任疏狂。黄河西去龙门远，清渭东来剑阁长。一骑寒云登五岭，孤舟明月度三湘。何当收拾天涯兴，归卧维扬旧草堂。
江村一曲
作者：张宁
朝代：明

一曲清江碧四围，江村日日净涵辉。烟深柳色迷花坞，风急蘋香满竹扉。巢燕飞閒应识主，汀鸥眠熟惯忘机。不知杜甫题诗处，景物于今似此非。
江陵女
作者：张宁
朝代：明

白苧裁娘衫，茜练作娘裙。情随吴江水，梦阻越山云。
汪佥宪母孺人寿意图
作者：张宁
朝代：明

丹丘石室芙容峰，金辉玉烂瑶华宫。三千绰约风埃表，十二雕栊云雾中。地灵天保人时好，元气融熙人不老。咽嗽玄和玉液泉，茹餐沆瀣金光草。南州阿母婉清妍，前身恐是宫中仙。凝真不藉姮娥药，度世暂别昆崙天。尔来三万六千日，海屋筹盈才九十。富贵元无薄命人，神仙自有长生骨。画堂六月南风凉，水晶帘捲龙涎香。兰孙桂子焕人瑞，凤冠鸾诰回天章。何人索隐钩玄藏，方丈瀛洲忽相傍。灵贶无声入画图，寿徵有象开屏障。南岳夫人宿驾还，麻姑东海未离山。惟应西母云軿近，自捧蟠桃荐白环。
沈元节父母挽诗
作者：张宁
朝代：明

耆旧凋伤不忍闻，愁将薤露作招魂。百年故物青毡在，半世推恩紫诰存。高冢松梧秋冷淡，旧堂花竹月黄昏。欲知死后生前事，满眼芝兰盛子孙。金藏玉蕴美相宜，景及桃夭是盛时。箕帚分甘姑舅喜，闺门庆协圣明知。重闱日永春何丽，樛木阴深晚更滋。今日北堂寒雨夜，有人长恸蓼莪诗。
沈元节父母挽诗·其一
作者：张宁
朝代：明

耆旧凋伤不忍闻，愁将薤露作招魂。百年故物青毡在，半世推恩紫诰存。高冢松梧秋冷淡，旧堂花竹月黄昏。欲知死后生前事，满眼芝兰盛子孙。
沈元节父母挽诗·其二
作者：张宁
朝代：明

金藏玉蕴美相宜，景及桃夭是盛时。箕帚分甘姑舅喜，闺门庆协圣明知。重闱日永春何丽，樛木阴深晚更滋。今日北堂寒雨夜，有人长恸蓼莪诗。
沈启南云山图
作者：张宁
朝代：明

晨兴具壶榼，言往山中游。倚棹陟崇冈，舒眺写我忧。阴云翳四垂，举目迷岩丘。人生百年事，行止天为谋。欢荣间悲辱，强半成淹留。眷兹山水怀，所遇亦已酬。自从混沌凿，土石穷雕锼。镌坚伐危厉，辇筑连洼湫。幸此玄黄间，元气常通流。时当巧丽馀，忽与鸿蒙游。行看晦暝甚，转觉巉岩幽。情景两相化，风雨飘虚舟。
沈启南墨菊木兰二首
作者：张宁
朝代：明

粉素和铅久，松薰沁露浓。幽香浑不改，玄默傲秋风。近水宛芬芳，临风淡容与。不见采芳舟，疑逢戍边女。
沈启南墨菊木兰二首·其一
作者：张宁
朝代：明

粉素和铅久，松薰沁露浓。幽香浑不改，玄默傲秋风。
沈启南墨菊木兰二首·其二
作者：张宁
朝代：明

近水宛芬芳，临风淡容与。不见采芳舟，疑逢戍边女。
沈启南萱草
作者：张宁
朝代：明

楚楚清芬老，别来犹尔芳。不须多种植，对此已忧忘。
沈士容母寿诗
作者：张宁
朝代：明

南山高拱北堂幽，五色衣裳映白头。勿药病消元有喜，如冈寿永合忘忧。蟠桃秀结三千岁，樛木阴深八十秋。满目曾玄太平世，百年家庆荷馀休。
沈履德瓶中海棠
作者：张宁
朝代：明

彭老有许恨，杜陵无句诗。如何春后赏，却是折来枝。
沈用权月桂图
作者：张宁
朝代：明

月中有奇树，百丈何茏璁。岁年等蟠桃，樛结扶桑同。下垂白玉苞，上发黄金丛。翘翘最高枝，花色赪霞红。我昔至其所，顾眄迷仙踪。高攀不可及，屈折聊相从。归来抱馀馥，气韵归鸿蒙。一登阊阖门，再致昆崙峰。芬敷及朝槿，断谢随秋蓬。至今怀袖间，敛缩心冲冲。有美青云彦，飞策凌虚空。逍遥广庭晏，彳亍嫦娥宫。含咀玉杵霜，披拂纤阿风。手持斫月斧，气吐经天虹。奋掇连根株，五色俱收笼。拔茆采葑菲，类举无遗功。愿子即长路，吾行已途穷。
沈石田山水为于景瞻题
作者：张宁
朝代：明

溪山阒无人，凝泊如有待。满眼古清秋，舟轻不堪载。
沈石田折枝石榴
作者：张宁
朝代：明

玉露漙珠篑，金风折锦函。盐梅久已忘，白首任清甘。
沧洲清趣卷
作者：张宁
朝代：明

竹篱茅屋住沧洲，风景宜人岁序幽。水漫鱼梁穿笱下，雨漂凫藻近窗流。歌声夜落秦淮月，诗景凉通楚泽秋。清浊浮沈总如许，晚将心事托虚舟。
济宁道中
作者：张宁
朝代：明

宦情离思共依依，极目关河四顾微。千里风云随去马，五更霜露满征衣。山连齐鲁居人少，地接淮扬故旧稀。自愧才华非董贾，春风何日觐彤闱。
淮南王篇
作者：张宁
朝代：明

淮南王，好长生。秘书充栋，方士盈庭。丹符断玉籍，左道迷中行。刀圭发狂疾，几杖遗深情。形气不复完，云雨何由兴。便便小山客，讳死誇飞升。君不见桥山葬，轩辕浪说垂髯登。衡阳亦同逝，无士不流声。至今犹慕淮南名。
清溪梅月为潘道士题
作者：张宁
朝代：明

一溪流水漾寒沙，万树和风护玉花。白鹤近窗人未寝，夜深随月诵南华。
清燕室画菊
作者：张宁
朝代：明

佳节良易迈，贞姿益清芳。根依昆玉固，色并淇筠苍。终忘白衣酒，特立金娥霜。幽馨不出户，憔悴含馀香。
渔村图
作者：张宁
朝代：明

荒山野水通渔浦，浦山渔家隔芳屿。放棹晨炊北渚烟，联蓬夜宿西岩雨。停罾晒网收鸬鹚，彷佛潇湘日暮时。不知何处乘桴伴，犹唱三洲估客词。
渔樵图
作者：张宁
朝代：明

风静烟涛息，云深石径长。江山一日话，城市几回忙。
渥洼马歌
作者：张宁
朝代：明

何物偃强暴厉长，权奇俶傥生歌章。蒲梢西极沓相举，天闲十二皆龙骧。羌胡喜蹴骅骝步，贰师成功宛初破。边塞年年战骨新，锦辔雕鞍只如故。
游春图
作者：张宁
朝代：明

柳陌桃溪处处和，兴阑归晚夜如何。壶觞已罄厌厌饮，骑从行催踏踏歌。满路风声啼鸟歇，隔墙花影月明多。朱门未扣人先应，一点银灯出绮罗。
游春图
作者：张宁
朝代：明

请君停鞭驻君骑，一曲春歌劝君醉。去年今日看花时，人面桃花在何处。柳桥花坞春光深，村娃唤酒娱春心。明朝再向村中过，满地落花芳树阴。
游朱协律山房
作者：张宁
朝代：明

欲寻勾漏问丹砂，因过玄都羽士家。壶里有天迟日月，洞中无路入烟霞。书馀别院闻清磬，坐久空林见落花。安得闻身如野鹤，共临秋水诵南华。
游猎图二首
作者：张宁
朝代：明

金弹横捎玉勒飞，乘閒日日放鹰归。将军总爱非时猎，原野如今雉兔稀。骏马盘回未著鞭，东门黄犬不须牵。贵游子弟春游蚤，不似岐阳大猎年。
游猎图二首·其一
作者：张宁
朝代：明

金弹横捎玉勒飞，乘閒日日放鹰归。将军总爱非时猎，原野如今雉兔稀。
游猎图二首·其二
作者：张宁
朝代：明

骏马盘回未著鞭，东门黄犬不须牵。贵游子弟春游蚤，不似岐阳大猎年。
游金粟寺寄湛璇二方外
作者：张宁
朝代：明

金粟名山碧海边，上方楼阁近诸天。人推转藏闻清梵，自洗残碑认往年。南度龙章千古在，西来象法一灯悬。登临不见怀人处，回首孤云思惘然。
湖上书愁
作者：张宁
朝代：明

浓如山色乱如云，满目春愁殢夕曛。风雨欲来人不到，杜鹃啼入岳王坟。
湖山归隐诗为周佑推官作
作者：张宁
朝代：明

东湖山水绕柴桑，旧隐归来业未荒。兰泽秋风群雁下，草堂春雨百花香。林泉久屈周颙节，诗酒今同贺监狂。人事已周身事遂，白头清世趣何长。
湖山烟雨图
作者：张宁
朝代：明

曾见隐人说，湖山雨亦奇。常因游荡冗，独觉静閒宜。惨淡玄晖画，苍茫子美诗。欲穷幽爽趣，坐待晚晴时。
湖山访阴卷二绝
作者：张宁
朝代：明

大隐居城小隐山，山城未见一人閒。不如还访林逋宅，坐待梅开野鹤还。劳劳僧舍满湖山，葛岭无人托半閒。世路相逢只如许，夕阳长见酒船还。
湖山访阴卷二绝·其一
作者：张宁
朝代：明

大隐居城小隐山，山城未见一人閒。不如还访林逋宅，坐待梅开野鹤还。
湖山访阴卷二绝·其二
作者：张宁
朝代：明

劳劳僧舍满湖山，葛岭无人托半閒。世路相逢只如许，夕阳长见酒船还。
溪山夜泊一首
作者：张宁
朝代：明

风静江波月净烟，不禁清淡夜如年。无人为说清秋意，疑有隔溪渔未眠。
溪隐卷为秀水陈嘉言题
作者：张宁
朝代：明

茆屋寄沧洲，溪深事事幽。门无题凤客，岸有钓鱼舟。放浪非狂士，浮沉混俗流。犹疑人物色，不复被羊裘。
满庭芳·送欧掌教
作者：张宁
朝代：明

红杏花深，青芹香汎，古坛幽泮生风。纵横礼乐，人在舞雩中。窈窕门墙数仞，相逢处，衿佩匆匆。因何事，琴停瑟间，嘉会又成空。叹离怀宦况，天涯海角，渭北江东。且重斟别酒，慢挂征篷。今夜扁舟泊处，斜阳外，数点归鸿。黄昏后，半醒半醉，清梦两相通。
满江红·题碧梧翠竹送李阳春
作者：张宁
朝代：明

一曲清商，人别后、故园几度。
想翠竹、碧梧风采，旧游何处。
三径西风秋共老，满庭疏雨春都过。
看苍苔、白石易黄昏，愁无数。
峄山畔，淇泉路。空回首，佳期误。
叹舞鸾鸣凤，归来迟暮。
冷淡还如西草，凄迷番作江东树。
且留他、素管候冰丝，重相和。
满江红·题碧梧翠竹送李阳春
作者：张宁
朝代：明

一曲清商，人别后，故园几度。想翠竹、碧梧风采，旧游何处。三径西风秋共老，满庭疏雨春都过。看苍苔、白石易黄昏，愁无数。峄山阳，淇水路。误佳期，空跌蹉。叹舞鸾鸣凤，归来迟莫。冷淡过如西涧草，凄迷番作江东树。且留取、素管候冰丝，重相和。
滹沱冰合图
作者：张宁
朝代：明

人心久思汉，帝主自有真。多难启弘业，独此邯郸人。穷蹙白登围，仓猝滹沱水。河冰纵不合，光武亦不死。
澉川图
作者：张宁
朝代：明
体裁：七言律诗

澉湖新涨碧潺湲，秦驻高峰紫翠间。拂暑烟云苍压水，过春桑柘绿弥山。海门桴客浮何在，石屋棋翁去不还。欲趁兰舟一登望，杏林深处草堂閒。
瀑布图
作者：张宁
朝代：明

绿阴庭宇生南风，醉倚曲阑幽思浓。平生不到水帘洞，一坐便忆香炉峰。怪来诗思清人骨，水草林花助萧飒。烟霞满地暮忘归，长啸一声山月白。
瀛洲为锡山杨秀才作
作者：张宁
朝代：明

曾到瀛洲路，清孤绝点埃。浪香鱼易化，月爽桂长开。壮志英雄步，弘文馆阁才。升腾各有地，何必扣蓬莱。
瀹雪诗
作者：张宁
朝代：明

总是金山与惠山，源流无不历尘寰。从来天一清凝味，只在陶生茗瀹间。
烟萝山馆
作者：张宁
朝代：明

花霭松薰逗午烟，轻风不散碧萝悬。一声归鹤重门静，人在蓬壶小洞天。
爱兰
作者：张宁
朝代：明

禀性无俗尚，爱此山泽芳。拔葵艺周圃，分植置中堂。入室有佳士，纫佩非私裳。时好岂足贵，德馨谅难忘。
爱水
作者：张宁
朝代：明

有美渊源士，名溶字净夫。平生慕清润，重尔乐涵濡。放浪怜三峡，深沉快五湖。由来称知者，情好一尘无。
牧牛词
作者：张宁
朝代：明

桑树阴阴啼布谷，野草青青隔湖绿。驱牛渡水湖南牧，中流水深莫放犊。蒲草缰绳槿树鞭，横骑牛背稳如船。但令草长牛常饱，不怕公私田不了。
独意
作者：张宁
朝代：明

天远青山小，林幽碧树深。清风与明月，相对即知音。
独桧屏
作者：张宁
朝代：明

云母秋堂别，金泥画障非。空山埋玉处，孤翠蔽玄扉。
独漉篇
作者：张宁
朝代：明

独漉独漉，水清泥浊。清犹可濯，浊则云涸。鸿雁随阳，载居载翔。不辑于行，而竞稻粱。朱弦清琴，轸玉徽金。逖矣同心，空此好音。龙剑之合，精光辉熙。试而无施，不如睽离。寥寥旷野，以腊以春。有来斯亲，孰知其人。
独行寄璇卧云
作者：张宁
朝代：明

清泉白石四无邻，绿树青山远近春。落尽桃花人迹断，只应潭影伴閒身。
玄真院题画二首
作者：张宁
朝代：明

金阙琼楼虎豹关，蓬莱方丈五云间。登高一望秋无际，徐福楼船几日还。玄都桃树是谁裁，借问春花几度开。青鸟有声书欲到，不知王母可重来。
玄真院题画二首·其一
作者：张宁
朝代：明

金阙琼楼虎豹关，蓬莱方丈五云间。登高一望秋无际，徐福楼船几日还。
玄真院题画二首·其二
作者：张宁
朝代：明

玄都桃树是谁裁，借问春花几度开。青鸟有声书欲到，不知王母可重来。
玉树后庭花
作者：张宁
朝代：明

雅鬓含黛亸，蛾眉凝翠妆。羞花娇笑语，赛玉软温香。逢春惜易往，爱极使情伤。后庭歌艳曲，前殿发清商。
玉烛新·送周大尹
作者：张宁
朝代：明

萧萧风雨歇，陡暑老凉肥，半清时节。画船摇飏，江风澹、草青蘋黄叶。仙郎去也，怅花县，清琴间绝。凝望处，万里烟霄，人在九重天阙。南云北斗双凫，隔白叟黄童，望归心切。功名激烈。漫懊恼，枳棘鸾凰栖屑。东风漏泄，看紫诰文衣旌别。壶浆候，春水帆归，明年三月。
玉烛新·送宗礼大尹
作者：张宁
朝代：明

溪山疏雨后，正稻熟蘋香，晚秋时候。怅人在画船，天上百里，清风双袖。孤琴独剑，算去日来时依旧。门静悄，桃李河阳，春来几番消瘦。封书寄向天涯，问素月澄波，有人知不。深耕易耨，喜六职相宣，四民齐厚。郎官列宿，笑枳棘鸾凰僝僽。看此去，紫绶金章，从新拜受。
王修撰雊鹆图
作者：张宁
朝代：明

不用高飞逐走蓬，鸣鸠乳燕自相从。日斜庭院春声歇，一树樱桃细雨中。
王孟端烟雨竹石正统十四年为许竹窗题
作者：张宁
朝代：明

西风萧飕白石寒。鼪鼯昼啼榆叶残。沅湘归客望江干。九疑云路何漫漫。美人远我天一方。何以遗之双琳琅。黄云蔽天日无光。纷纷雨雪濡衣裳。
王孟端烟雨竹石正统十四年为许竹窗题·其一
作者：张宁
朝代：明

西风萧飕白石寒。鼪鼯昼啼榆叶残。沅湘归客望江干。九疑云路何漫漫。
王孟端烟雨竹石正统十四年为许竹窗题·其二
作者：张宁
朝代：明

美人远我天一方。何以遗之双琳琅。黄云蔽天日无光。纷纷雨雪濡衣裳。
王孟端竹
作者：张宁
朝代：明

九龙山人王孟端，风流博雅人称难。漫胸锦绣消不得，化作万个青琅玕。中山兔老鲛绡白，马肝香透金壶汁。风回赤壁浪痕平，云黯苍梧雨声急。铁钩锁金错刀邯，郸学步真儿曹大。河一决泻千里崩，崖触处生惊涛世。人岂识，真和假，白雪词高和应寡。坡仙儋耳未还家，落日临风思老可。
王师至浙人情恟惧感而记之
作者：张宁
朝代：明

厥哉南闽贼，远冒明王师。军声动白日，淮海相逶迤。群县务驰逐，民庶日何疲。兵车恣横决，帷箔不可支。岂知阳春日，坚冰乃相随。我闻行师要，爱须威克之。马嘶不敢骄，况尔部下为。天子有休命，借问大将谁。
王汉昭招予社友辈赏雪即席纪事
作者：张宁
朝代：明

癸丑至乙卯，连岁无快雪。新冬十月来，晴久犹郁热。蚊蝇振时声，雷电迷夏节。晚麦未出土，春卉复舒结。老夫坐空斋，感此心隐切。仲冬十踰八，风？夜慄冽。黎明未启户，帘牖光洞彻。庭乌栖不啼，窦犬走欲蹶。昏眸眩珠霏，短发耀琼屑。寒疑银海翻，冻讶玉楼合。昨日方袒跣，今晨被重褐。如行炎都深，忽上冰山绝。吾闻阴阳机，寒燠恶凌夺。天吏秉常运，旋斡何太捷。事若久旱馀，甘雨大沾洽。行期十年丰，底用三尺叠。故人同老怀，鸡黍充宿业。欣开北海尊，笑广南州榻。酬酢乱觥筹，诙谐连稗阖。罐唱叱郑妓，羔饮诧党妾。狂怀锦瑟醉，渴罄凤团啜。客思暝未阑，主意夜不辍。似有暗香来，援毫待明月。
王汉昭招予社友辈赏雪即席纪事
作者：张宁
朝代：明
体裁：古风

癸丑至乙卯，连岁无快雪。新冬十月来，晴久犹郁热。蚊蝇振时声，雷电迷夏节。晚麦未出土，春卉复舒结。老夫坐空斋，感此心隐切。仲冬十踰八，风�夜慄冽。黎明未启户，帘牖光洞彻。庭乌栖不啼，窦犬走欲蹶。昏眸眩珠霏，短发耀琼屑。寒疑银海翻，冻讶玉楼合。昨日方袒跣，今晨被重褐。如行炎都深，忽上冰山绝。吾闻阴阳机，寒燠恶凌夺。天吏秉常运，旋斡何太捷。事若久旱馀，甘雨大沾洽。行期十年丰，底用三尺叠。故人同老怀，鸡黍充宿业。欣开北海尊，笑广南州榻。酬酢乱觥筹，诙谐连稗阖。罐唱叱郑妓，羔饮诧党妾。狂怀锦瑟醉，渴罄凤团啜。客思暝未阑，主意夜不辍。似有暗香来，援毫待明月。
王汉昭招饮步总管庙留题僧舍
作者：张宁
朝代：明

不用湖山事远游，海城东畔小瀛洲。谁言闹市无閒地，自觉浮生是荡舟。梁燕岁归僧渐老，庭花时发水还流。一觞一咏青春暮，烂醉何妨下榻留。
王舜耕画为雪江题
作者：张宁
朝代：明

春愁满眼殢昏昏，不是行人亦断魂。彷佛幽居风雨旦，梨花落尽未开门。
王若水石榴枇杷图
作者：张宁
朝代：明

凉风萧飒红锦裳，翠袍渐染胭脂香。琅玕枝重压欲折，青女欲拆珍珠囊。金钢碾碎鸦鹘石，绛绡迸出玲珑色。葡萄酒尽蔗浆空，一颗灵丹透诗骨。东州奇花凌早寒，吴山月廊夜半酣。何人误作上林赋，病骨却思黄蜡丸。同时不数杨家果，三寸吴湘空万颗。会须载酒醉西园，一树黄金压枝堕。
王若水石榴枇杷图·其一
作者：张宁
朝代：明

凉风萧飒红锦裳，翠袍渐染胭脂香。琅玕枝重压欲折，青女欲拆珍珠囊。金钢碾碎鸦鹘石，绛绡迸出玲珑色。葡萄酒尽蔗浆空，一颗灵丹透诗骨。
王若水石榴枇杷图·其二
作者：张宁
朝代：明

东州奇花凌早寒，吴山月廊夜半酣。何人误作上林赋，病骨却思黄蜡丸。同时不数杨家果，三寸吴湘空万颗。会须载酒醉西园，一树黄金压枝堕。
玛瑙寺枯木竹石
作者：张宁
朝代：明

石蹙脩篁碧筱残，风摇落木紫藤乾。乱山春尽醉游散，一夜月明僧舍寒。
玩芳亭
作者：张宁
朝代：明

东风吹野花，秋雨败蘼草。彼美亭中芳，静植恒自好。阶兰閒更香，篱菊淡如扫。我欲掇其英，幽怀不堪道。
班婕好团扇图
作者：张宁
朝代：明

宠辱由来事不常，佳期未必永相忘。君恩偶为炎凉换，妾意终当箧笥藏。粉黛香消金屋妒，熊罴梦反玉簪祥。旧怀寥落新愁并，长信宫前草又黄。
甲寅三月登吴山怅然有作
作者：张宁
朝代：明

游适时频趣转浓，少年吟眺已成翁。从教白发三千丈，不尽青山百二重。海接江湖通郭水，市连丘壑碍楼峰。登能作赋人谁是，俯送浮云散碧空。
甲寅中秋会饮张用文宅待月
作者：张宁
朝代：明

何处衔杯看月圆，两峰庭院石阑边。山河倒影冰轮满，星斗藏辉玉烛悬。白发丹心秋几度，篮桥青琐夜何年。醉来索共嫦娥语，谁似风流李谪仙。
甲寅二月晦日雨霁会饮朱彦明庄上
作者：张宁
朝代：明

林梢曙色映朝霞，沙净春堤步落花。负郭有田清世业，高居无事野人家。檐空剩插清明柳，山近先烹谷雨茶。不是青春壮游处，暂随歌舞乐年华。
画云海图送于文远还新安文远时与景瞻京兆通谱以子恕奉祠而归
作者：张宁
朝代：明

百年文武自高门，散合无凭世系存。徽国衣冠遗旧范，吴山祠墓见云孙。星辰拱极元同象，江汉朝宗会有源。咫尺蓬莱人未见，高丘远海漫劳魂。
画云鸿振羽图题送陈掌教
作者：张宁
朝代：明

东方有佳士，文质何彬彬。昔为待沽玉，今备充廷珍。朗诵商周诗，默会羲文神。言词夙华雅，步履弥精纯。初疑鹿鸣晚，为感鸿飞循。江干寡俦侣，磐石多来宾。矰缴既云远，稻粱安足勤。进止各有节，险易常相因。弦琴古坛树，载艺清池芹。眷兹十年来，渐觉寒毡春。陵陆日已迈，逵路日已臻。祥云动四表，孤征戾中旻。奋逐鹍鹏风，扬随鸾凤尘。峨峨金阙楼，溶溶玉河津。刷翎补干羽，万舞仪章新。
画元章拜石图附一诗
作者：张宁
朝代：明

吾闻周人拜，九辩各有则。空稽犹简易，振肃仪已极。礼达百不烦，力致一可惜。苏卿抗匈奴，郑从厉绝域。亚夫辞介胄，汲黯服长揖。生死矢不移，宠辱安所恤。云胡后来者，软媚等难剧。望尘伏床下，不复论曲直。黠以谄公卿，愚以祈老佛。颓流逐靡风，扫地尽古迹。元章夙奇荡，动止异俗习。强项难苟俛，扪膝不轻屈。自从辞君亲，久不为是役。落落无为乡，寥寥不齐邑。伊谁与为礼，见此孤立石。飒焉松风生，隐只云雾出。踞如猛虎化，厉若老蛟蛰。彷佛入鲁庙，正我缄口客。又疑千秋亭，翁仲失其一。终知混沌凿，倏忽委灵骨。欣然命袍笏，雅拜情孔适。物我了相忘，恭傲吻无隙。清狂讵如许，深意将有激。全胜彼昏人，仆仆贾危慝。但恐违中庸，行怪不可率。
画兰为李载章大尹赋
作者：张宁
朝代：明

君不见春风二月三月天，桃红李白纷妖妍。清歌妙舞欢未了，落英满地生愁烟。又不见天南海北荒村道，极目萋迷总芳草。牵愁引恨不知名，可惜流年为情老。人生光景何匆忙，欢娱易过哀思长。楚乡旧忆今无恙，湘江水碧湘山苍。晴日宜晴雨宜雨，幽谷年年悄无侣。荣枯喜乐两超然，老去心期只如许。岁月悠悠忽复残，微霜欲度晓风寒。依悽共结同心约，淡薄谁将冷眼看。百亩幽芳连九畹，佳人一去何时返。旧游衣佩向谁边，白石野篁孤月晚。草色逢春处处芳，公门桃李满康庄。惟应老谢庭前植，卒岁长含雨露香。
画匡庐春雨图题赠医士
作者：张宁
朝代：明

密树丛篁满石田，匡庐春雨杏花天。不知茆屋无人处，看到灵枢第几篇。
画图送韩成章还扬州
作者：张宁
朝代：明

出岫无心未倦还，春来云鸟共人閒。满怀幽意谁堪语，背立东风看故山。
画小景题寄郭孟涓
作者：张宁
朝代：明

树头风急澹烟晖，石竹萧萧涧草稀。清赏不来时又晚，满林黄叶趁鸦飞。
画景
作者：张宁
朝代：明

千山晴翠湿春云，万树凝风昼不分。欲趁山童入深处，落花填径鹿成群。
画景
作者：张宁
朝代：明

清明雨歇草萋萋，桑叶初团柳未齐。山客过桥门未启，隔墙花落杜鹃啼。
画景寄胡景容
作者：张宁
朝代：明

独树边崖叶尽枯，萝烟竹露共萧疏。杜陵老病扁舟去，一夜月明湘水孤。
画梧石题寄王君载
作者：张宁
朝代：明

萧萧萝薜风，淅淅梧桐雨。应有背岩人，推篷坐无语。
画梧竹寄谈大章
作者：张宁
朝代：明

磷磷白石照沧洲，玉瘦金寒碧水流。记得鸳鸯湖上景，对君疑是旧时秋。
画犬
作者：张宁
朝代：明

金铃不动夜沈沈，足下生氂氄亦深。庭院风閒帘帨静，戏随蝴蝶吠花阴。
画登高望远图
作者：张宁
朝代：明

独上危崖望大荒，老怀应不为重阳。白云红日频回首，萧飒西风两鬓霜。
画登高望远图送郑世昌赴广州提举八韵
作者：张宁
朝代：明

少长同游事业俱，中年去住忽殊途。白云门下春风歇，赤壁江头夜月孤。早拟骅骝空冀北，晚惊鸑鷟振东湖。连城已剖辉山玉，按剑犹疑照乘珠。廊庙地高行易远，田园岁尽去应芜。病怜送客思留客，閒觉今吾是故吾。海市风波无旧侣，江村烟雨有莼鲈。欲知别后怀君意，尽在登高望远图。
画石谷图送吴提学升云南宪使
作者：张宁
朝代：明

石谷山头云昼开，石谷山下泉萦回。谷中主人欲高卧，霹雳一声惊梦回。六经膏泽已渐被，四方霖雨迟滋培。大川舟楫小如苇，惟有图籍江南来。
画秋山图有题
作者：张宁
朝代：明

荒烟野树满重丘，人在青山最上头。直北关河燕月暮，向南鸿雁楚云秋。閒登古寺寻僧话，独立危岩看水流。莼菜时香鲈正美，西风不见季鹰舟。
画秋意送崔挥使
作者：张宁
朝代：明

水涌云峰碧四围，天连江色雁初飞。秋风不见汾河棹，人在霜林倚夕晖。
画秋林独步图为崔廷佩题
作者：张宁
朝代：明

山共人閒水共清，满林松籁助吟声。十年中外红尘骑，何似斜阳策杖行。
画秦山书屋图
作者：张宁
朝代：明

茆屋幽深草树中，早来心迹暮还同。锥毛有铁词峰隐，灯壁无邻眼照空。桂殿秋香天外月，龙门春涨海边风。惟应诗画消长日，惭负赓歌作绘功。
画竹树图送谭大尹
作者：张宁
朝代：明

古楠幽竹海山秋，一片离怀共水流。纵尔抡材入廊庙，也应不忘九年游。
画舫清游
作者：张宁
朝代：明

摇摇书画船，渺渺三江水。朝披越㠐云，暮听吴门雨。高深洞玄黄，招邀尽青紫。所愧子长游，吾行未能止。
画舫清游卷
作者：张宁
朝代：明

摇摇书画船，渺渺三江水。朝披越峤云，暮听吴门雨。高深洞玄黄，招邀尽青紫。所愧子长游，吾行未能止。
画菜
作者：张宁
朝代：明

平生肉食惭无补，见画令人一怅然。祝鲠无人供膳缺，老怀偏与此相便。
画雪景二首
作者：张宁
朝代：明

一斗寒酤数尾鲜，只应多费草书钱。羊羔饮唱真成俗，却笑袁安忍饿眠。隔桥沽酒傍船鱼，风味寒酸趣有馀。醉后和衣不成寐，半床微月照残书。
画雪景二首·其一
作者：张宁
朝代：明

一斗寒酤数尾鲜，只应多费草书钱。羊羔饮唱真成俗，却笑袁安忍饿眠。
画雪景二首·其二
作者：张宁
朝代：明

隔桥沽酒傍船鱼，风味寒酸趣有馀。醉后和衣不成寐，半床微月照残书。
画雪松送柳太守北上
作者：张宁
朝代：明

景物凄迷野色荒，空山岁晚见孤芳。凌高气劲缘萝断，覆下阴深弱筱长。根到幽玄枝亦古，心含和煦叶都香。严寒历尽阳春布，天为王家老栋梁。
画雪蕉
作者：张宁
朝代：明

风送飞琼拂地垂，映窗烟绿半离披。清贫不共繁华改，犹记袁安冻饿时。
留犊图
作者：张宁
朝代：明

人道时苗事，怀廉不近情。犹胜尸素去，行李属归程。
疏篱丛菊
作者：张宁
朝代：明

边城寒气早，九月盛黄花。谪宦悲前事，荒芜忆旧家。直须存晚节，何用惜年华。醉卧东篱下，悠然白日斜。
病中述怀
作者：张宁
朝代：明

偪仄幽栖处，衰迟鹤瘦翁。伏经嗟有授，莱綵念何穷。松映远林月，竹摇清昼风。惟应旧山景，长与老怀同。
病还部议未许将北行
作者：张宁
朝代：明

双鬓苍浪野兴生，静依疏柳听秋声。一身未老心先老，万事无成病早成。门巷萧条归似客，江湖飘泊住还惊。如何岁晚青山下，犹有天涯未了情。
癸卯寓杭戏写目送飞鸿手挥五弦图潦草为婢子所笑因题与女玉祥收为刘氏清话
作者：张宁
朝代：明

九月十五住杭州，潇潇风雨生离愁。閒寻败笔作图画，生纸烂墨伤昏眸。小鬟立侍笑欲倒，走入幽闺向娘道。山头颓似土灰堆，树根乱若蓬蒿草。空中四鸟飞横斜，笔浓大如赤老鸦。乌纱素服一閒客，坐看去鸟弹琵琶。我生不是丹青者，适兴投情恣挥写。等閒涂抹岂足言，便有旁观说高下。何况嵇康妙绝伦，清谈旷视能容身。
登伍公庙东轩小酌
作者：张宁
朝代：明

地迥廛居远，天空眼界明。雨来江变色，风急树添声。渺渺怀贤思，依依恋旧情。酒阑人尽去，犹自立檐楹。
登子陵祠
作者：张宁
朝代：明

南游重上富春山，高节清风竟莫攀。苗裔尚存寒士业，松堂长伴客星閒。千山秀落双崖里，一水名高四海间。日暮长歌山下去，隔江犹有钓船还。
登方洲一笑山
作者：张宁
朝代：明

徙倚出前除，登临极夜初。月高墙影尽，风淡树阴疏。步缓行堪久，歌阑思有馀。瀛洲在天上，吾复爱吾庐。
登龙游翠光岩
作者：张宁
朝代：明

孤棹舣寒汀，无人独自登。积苔迷鸟篆，斜日照鱼罾。湍急声如振，崖高势欲崩。客游那可驻，云重树冥冥。
白头公
作者：张宁
朝代：明

生来便唤白头公，名物相依偶此同。满地东风自春色，非关临老入花丛。
白头公手卷为沈材美题
作者：张宁
朝代：明

堂上白头亲，花间白头鸟。故色故人情，双成与春老。
白头鸟
作者：张宁
朝代：明

本是青春鸟，生来便唤翁。几多头白者，怀抱尚童蒙。
白都阃携牲酒相访夜酌有作
作者：张宁
朝代：明

小山斜日晚生阴，红烛青尊坐夜深。制阃多才超武举，匡时有策起儒林。明良自感非常遇，老病空谈未迈心。不是春宵花月宴，也应一刻直千金。
盛子昭山水竹石
作者：张宁
朝代：明

白日湘江晚，黄云渭水秋。怀人不可见，烟雨满秦楼。
相文吉裕陵进香还任
作者：张宁
朝代：明

千里遥持一瓣香，钧天无路觐先皇。翠华想像宸仪远，玉几弥留末命扬。终古山川归永宅，九霄日月丽重光。东风不尽昭陵泪，回首空江烟水长。
真寂八景 其一 西丘庵
作者：张宁
朝代：明

松柏绕蓬堵，烟云净草庐。何由脱尘鞅，借榻读吾书。
真寂八景 其七 曲涧桥
作者：张宁
朝代：明

水曲沿塘转，桥危藉石支。杖藜扶晚过，忽忆韨除时。
真寂八景 其三 划竹轩
作者：张宁
朝代：明

蔬食良自适，肥甘岂足任。惟应轩外月，照见故交心。
真寂八景 其二 北涧祠
作者：张宁
朝代：明

古人已长往，今人怀未忘。悠悠祠屋里，不断旧炉香。
真寂八景 其五 心远楼
作者：张宁
朝代：明

尘境已如许，山林应更幽。此情何处见，天外一层楼。
真寂八景 其八 半池月
作者：张宁
朝代：明

清明如判璧，回抱似弦弓。不是僧房近，歌游即泮宫。
真寂八景 其六 松隐堂
作者：张宁
朝代：明

地僻秋常蚤，窗明月已高。无人访幽寂，惟有鹤来巢。
真寂八景 其四 覆船山
作者：张宁
朝代：明

不是虚舟覆，犹疑夜壑翻。天工垂永戒，平地有波澜。
真寂八景·西丘庵
作者：张宁
朝代：明

松柏绕蓬堵，烟云净草庐。何由脱尘鞅，借榻读吾书。古人已长往，今人怀未忘。悠悠祠屋里，不断旧炉香。蔬食良自适，肥甘岂足任。惟应轩外月，照见故交心。不是虚舟覆，犹疑夜壑翻。天工垂永戒，平地有波澜。尘境已如许，山林应更幽。此情何处见，天外一层楼。地僻秋常蚤，窗明月已高。无人访幽寂，惟有鹤来巢。水曲沿塘转，桥危藉石支。杖藜扶晚过，忽忆韨除时。清明如判璧，回抱似弦弓。不是僧房近，歌游即泮宫。
知休堂
作者：张宁
朝代：明

世路终无尽，浮生总未然。蚤停登峻马，急系下滩船。富贵閒方了，功名退始全。中山千日酒，不及醒时眠。
碧葵
作者：张宁
朝代：明

芭蕉分绿蕙分香，不及春红一半妆。任是榴花妒颜色，平生心事只倾阳。
秋声图
作者：张宁
朝代：明

灯孤月冷草堂深，萧飒声中叶乱吟。一自欧阳赋成后，楚天风露尽关心。
秋意
作者：张宁
朝代：明

烟霏雾淡西风晓，水净山空秋意蚤。江南云物岁行周，空谷佳人念将老。山行有虎川蛟螭，登高目送孤鸿飞。田园不改桑榆盛，见说陶潜蚤已归。
秋日与梁克宣韩成章陈彦章游湖
作者：张宁
朝代：明

蘋香蓼色满沧洲，翻觉湖山胜昔游。十里清谈消斗酒，两峰寒思入孤舟。浮云聚散谁应继，落日盘回重此留。归棹莫惊游赏客，数声柔橹下中流。
秋日漫兴四首
作者：张宁
朝代：明

云物萧条拂曙开，故园东望转堪哀。孤城海气连云合，万树秋声动地来。麟阁功臣多际会，凤台词客惯趋陪。蒿莱今日惊尘起，欲赋惭非宋玉才。吴门北上是长安，万里关河客路难。原野草荒狐兔尽，江潭风起水云寒。无舆漫击冯谖铗，当道谁弹贡禹冠。总为黄花能待腊，年年长向雨中看。书剑蹉跎雨未成，登临无限故园情。黄金台迥秋天远，白玉楼空夜月明。篱菊不禁清露重，征衣偏觉暮寒生。山空木落无多日，海宇春风岁又更。风雨周行蜀道难，每回回首益长叹。黄金易尽秋云薄，华发无情晓镜寒。塞雁北来天漠漠，夕阳西下水漫漫。巫山万里知何处，可待襄王梦里看。
秋日漫兴四首·其一
作者：张宁
朝代：明

云物萧条拂曙开，故园东望转堪哀。孤城海气连云合，万树秋声动地来。麟阁功臣多际会，凤台词客惯趋陪。蒿莱今日惊尘起，欲赋惭非宋玉才。
秋日漫兴四首·其三
作者：张宁
朝代：明

书剑蹉跎雨未成，登临无限故园情。黄金台迥秋天远，白玉楼空夜月明。篱菊不禁清露重，征衣偏觉暮寒生。山空木落无多日，海宇春风岁又更。
秋日漫兴四首·其二
作者：张宁
朝代：明

吴门北上是长安，万里关河客路难。原野草荒狐兔尽，江潭风起水云寒。无舆漫击冯谖铗，当道谁弹贡禹冠。总为黄花能待腊，年年长向雨中看。
秋日漫兴四首·其四
作者：张宁
朝代：明

风雨周行蜀道难，每回回首益长叹。黄金易尽秋云薄，华发无情晓镜寒。塞雁北来天漠漠，夕阳西下水漫漫。巫山万里知何处，可待襄王梦里看。
秋暮有怀杨熙春
作者：张宁
朝代：明

问程知是到长沙，音信寥寥只自嗟。孤枕客边应有梦，一身愁里似无家。经秋古树留残照，临水荒城见暮鸦。几度夜深寒不寐，潇潇风雨上窗纱。
秋江八景 其一 芦苇亭
作者：张宁
朝代：明

飘摇蓬搆拙于鸠，露叶霜花四壁秋。满榻寒声江影动，却疑身地是虚舟。
秋江八景 其七 芙蓉湾
作者：张宁
朝代：明

曲水回塘不碍舟，涉江无便寄清秋。故园桃李今摇落，欲驻寒芳待远游。
秋江八景 其三 眠鸥渚
作者：张宁
朝代：明

风定莎晴寂不惊，水云流影日斜明。忘机正爱幽栖熟，莫放渔舟近岸行。
秋江八景 其二 蘋花馆
作者：张宁
朝代：明

宿水停烟绿近墙，绕门葭菼共苍苍。寒香欲荐无人采，月落空庭夜有霜。
秋江八景 其五 红叶寺
作者：张宁
朝代：明

澄江练净晃岩扉，霜树萧疏野鸽飞。满地飘风人迹少，夕阳门掩一僧归。
秋江八景 其八 菱叶荡
作者：张宁
朝代：明

疏疏弱荇引春波，簇露牵风日渐多。消尽缘云秋水阔，夜船犹唱采菱歌。
秋江八景 其六 白云乡
作者：张宁
朝代：明

浦溆苍茫水不流，回风断处见兰舟。壮怀岑寂哀情动，忽忆汾河九月秋。
秋江八景 其四 落雁汀
作者：张宁
朝代：明

云衢千里路漫漫，水碧沙明夜满滩。何事黄昏尚凝睇，伴人孤影隔江寒。
秋江八景·芦苇亭
作者：张宁
朝代：明

飘摇蓬搆拙于鸠，露叶霜花四壁秋。满榻寒声江影动，却疑身地是虚舟。宿水停烟绿近墙，绕门葭菼共苍苍。寒香欲荐无人采，月落空庭夜有霜。风定莎晴寂不惊，水云流影日斜明。忘机正爱幽栖熟，莫放渔舟近岸行。云衢千里路漫漫，水碧沙明夜满滩。何事黄昏尚凝睇，伴人孤影隔江寒。澄江练净晃岩扉，霜树萧疏野鸽飞。满地飘风人迹少，夕阳门掩一僧归。浦溆苍茫水不流，回风断处见兰舟。壮怀岑寂哀情动，忽忆汾河九月秋。曲水回塘不碍舟，涉江无便寄清秋。故园桃李今摇落，欲驻寒芳待远游。疏疏弱荇引春波，簇露牵风日渐多。消尽缘云秋水阔，夜船犹唱采菱歌。
秋江烟艇
作者：张宁
朝代：明

山水风烟共一舟，清嬴诗病不禁秋。残阳欲尽寒潮落，欲采江蓠寄远游。
秋石
作者：张宁
朝代：明

鸡犬无声夜有光，金波亭沸玉脂香。丹溪自有轮回说，不是龙君海上方。
种茄词为刘侍郎作
作者：张宁
朝代：明

去年种茄时，雨水伤茄枝。今年卜蛙声，茄菜又不宜。城中薪米贵如玉，官府虽轻私债促。但愿田神作主张，累累满圃皆成熟。岂不见东家富贵厌炮烙，醉来仍索园中藿。
稼轩
作者：张宁
朝代：明

富贵功名淡欲忌，幽居无恙乐时康。豳风世远茅绹在，莘野人非畎亩长。白鸟近畦苗合秀，黄云映户稻生香。不知桃李园中景，何似柴桑旧草堂。
窗友张彦晖老未有字甚非古义予惟善不可以老辞过不可以老遂因字以士明为诗以寓箴儆
作者：张宁
朝代：明

白发见重孙，名称尚未分。是谁司冠礼，率尔缺仪文。父命元当重，宾言已莫闻。直须存古道，慎勿蔽时氛。远迈工商业，高攀睿哲群。因之坚晚节，风采抗浮云。
竹庄
作者：张宁
朝代：明

西村耕隐处，菉竹似云屯。九曲不知径，千竿方到门。幽期分少室，美盛亚淇园。为问平安信，传芳见子孙。
竹林七贤
作者：张宁
朝代：明

深竹暗浮烟，群公乐事偏。高情动寥廓，清论入微玄。岂是巢由侣，何如沮溺贤。其谁匡典午，勋烈照遗编。
竹树图
作者：张宁
朝代：明

白石沧波野自宜，岁寒心事晚犹迟。萧萧野影疏疏叶，吹尽秋风君不知。
竹泉
作者：张宁
朝代：明

绿竹荫方洲，泉深竹更幽。平安应永茂，沈静自长流。秀并孤山晚，清分合涧秋。凉风与华月，涵映共优游。
竹溪书屋
作者：张宁
朝代：明

竹林书舍语溪头，万玉丛深一水流。凉气入帘湘帙润，绿阴当户石床幽。偶乘淇澳诗人兴，又起沅湘旅夜愁。雅颂不忘清节在，春风行见凤来游。
竹西小隐
作者：张宁
朝代：明

竹西茅屋下，偏绝胜玄洲。尘路横遮断，山泉右折流。卧便朝日晏，坐爱久阳留。不是翛然客，无人到水头。
竹雪斋
作者：张宁
朝代：明

小斋丛竹雪深时，景物年年似有期。赋就梁园人卧晚，寒凝嶰谷凤鸣迟。风敲碎玉晴还好，月转冰帘夜更宜。安得閒身无一事，芒鞋相访共题诗。
竹鹤老人画
作者：张宁
朝代：明

水烟山霭树冥冥，船在丹青画里行。如是苕溪二三月，南边雨落北边晴。
竹鹤老人画为徐时用题
作者：张宁
朝代：明

山水蔼清妍，吴东三月天。雨中闻社鼓，树里见炊烟。诗景谁家屋，閒情野渡船。无人共登泛，斜日下长川。
竹鹤轩为马浩澜题
作者：张宁
朝代：明

琅玕娟净羽衣鲜，彷佛湘君驾月旋。见实何年随凤下，报安常日有书传。烟梢滴露秋先警，雨筱惊风夜不眠。桃李无情莺燕别，凭留声节上芸编。
答姜文进
作者：张宁
朝代：明

瀰瀰江中水，黯黯江上树。眷彼同心人，胡为忽异处。驾言从扁舟，积雨不可渡。愿随双黄鹄，庶以相会晤。
红梅
作者：张宁
朝代：明

似杏色尚浅，比桃香自浓。能存旧时节，莫问旧时容。
纪事
作者：张宁
朝代：明

成化壬辰秋七月，海涛腾风石塘决。桑田夜变陆成川，一望边沙烟火绝。青苗白屋随奔流，红颜皓首尸横丘。一身虽存六亲尽，至今乱骨无人收。己午年来岁云愈，乙未严寒冰雪冱。无端申酉魃为殃，两度风涛迅如许。河流作卤蝤蛑生，咸风著树枝条零。苗方秀实水将涸，丰稔不及荒年登。今年夏月久不雨，清昼耘苗夜车水。可怜枵腹不支劳，近海膏腴半枯死。虹蜺目断心焦劳，炎风吹云天宇高。谁知飓母肆狂虐，平地掇入钱塘潮。溪腾谷沸雨川迸，城坏堤摧风转盛。大家浥漏小家漂，不顾田畴顾身命。因思去岁初阳逢，雷轰电掣当严冬。如何六月忘溽暑，一雷不振翻为风。崇朝极夜力不息，潜启蓬窗看天色。东方欲白西未明，可是龙王听河伯。莫黑匪乌赤者孤，有子死父妻死夫。下车泣罪知何意，卿尹当思日月图。
绿阴清昼堂
作者：张宁
朝代：明

山中有高士，结屋住岩丘。树密乌声乱，林深鹤梦幽。云来疑向夕，风度欲惊秋。何日寻三径，相期避暑游。
罗浮梦
作者：张宁
朝代：明

月落参横夜五更，荒园睡觉不胜情。铅华满世皆春梦，赢得罗浮野梦清。
罢钓图
作者：张宁
朝代：明

月落西岩露气清，纶竿斜拂叶舟轻。夜深一枕芦花雪，飘尽江风梦不惊。
美人图
作者：张宁
朝代：明

银烛荧荧夜五更，蔷薇露重小寒生。玉纤未度冰弦断，斜抱箜篌坐到明。十二阑干曲曲行，一般调笑各含情。不知今夜楼头月，却傍谁家分外明。
美人图·其一
作者：张宁
朝代：明

银烛荧荧夜五更，蔷薇露重小寒生。玉纤未度冰弦断，斜抱箜篌坐到明。
美人图·其二
作者：张宁
朝代：明

十二阑干曲曲行，一般调笑各含情。不知今夜楼头月，却傍谁家分外明。
美人图二绝
作者：张宁
朝代：明

少女风微柏子香，夜深吹透紫霓裳。缑山月落春回首，应悔吹箫引凤凰。月明如水溢秋波，手撚花枝夜思多。玉魄冰魂无著处，欲随青鸟扣嫦娥。
美人图二绝·其一
作者：张宁
朝代：明

少女风微柏子香，夜深吹透紫霓裳。缑山月落春回首，应悔吹箫引凤凰。
美人图二绝·其二
作者：张宁
朝代：明

月明如水溢秋波，手撚花枝夜思多。玉魄冰魂无著处，欲随青鸟扣嫦娥。
翠岩
作者：张宁
朝代：明

松柏连崖岫，轩窗匝薜萝。门临苍玉案，人在绿云窝。路入三茅洞，行经七叶坡。日斜天宇净，空碧罩青螺。
老君像
作者：张宁
朝代：明

太史传疑迹未磨，犹龙人物更谁过。流沙西去青牛远，函谷东来紫气多。文字五千流绝简，虚无八九藉馀波。元玄台下孤松老，节错根盘奈尔何。
耕乐为吴江士人作
作者：张宁
朝代：明

宦游京国久蹉跎，老去躬耕奈乐何。田畯有怀时见候，农人无事日相过。污邪水满菰蒲长，高陇春深菜麦多。几度报田归去晚，醉中犹唱饭牛歌。
耕学为刘侍御赋
作者：张宁
朝代：明

插架诗书负郭田，此生清意满林泉。一犁时雨春方竹，尽夜寒灯晓未眠。访隐何人经白屋，传家有子付青毡。年年报社人都醉，独自关门草太玄。
耕隐堂
作者：张宁
朝代：明

石田茆屋住山深，老去惟馀物外心。疏雨绿苗春满地，乱蝉高柳水平林。将芜却笑潜身晚，用晦何烦抱膝吟。独喜故家遗业在，年年诗酒契幽寻。
胡廷晖院景
作者：张宁
朝代：明

游丝落红春赏罢，金屋琼楼敞如画。乳燕双鸣午梦醒，曲阑半露蔷薇架。太液池头花正开，水香清逐南薰来。冰山雪舰无人到，共听朱弦歌阜财。
自写松泉图题以寄意
作者：张宁
朝代：明

若欲穷黄河源，星槎虎符行路难。若欲登蓬莱山，列仙真宰当玄关。劲风弱水不堪即，飘如落叶辞柯还。故乡迢迢沧海曲，十里青山一茆屋。山下泉声日夜闻，山头树色阴晴绿。树色泉声春复秋，归云过月共悠悠。乾坤遗我古来物，世间万事皆浮沤。閒时倚望终晨夕，转眼光阴真顷刻。劳逸悲欢各自迷，千古浮生如一日。如一日，无穷期，醉人已醉醒人知。凉风潇潇吹鬓丝，松烟竹露含清滋。高山流水从前意，绿绮无弦弹向谁。
自题方洲草堂
作者：张宁
朝代：明
体裁：七言律诗

一住深山不计年，幽居风景胜平泉。茂林芳草无行辙，流水飞花有钓船。白发人閒将老矣，红尘梦醒益萧然。凭谁唤起王摩诘，为写吾斋入辋川。
至德清有作
作者：张宁
朝代：明

野树荒烟路，重来十五年。溪山如有待，人物故依然。渔火明寒浦，菱歌起暮船。长桥今夜月，桑梓影重圆。
舟中与徐文海叙旧追赋旧事三首词虽婉媚意实经常总不能效丽则之言然亦非香奁体也
作者：张宁
朝代：明

龙髻盘云翠作翘，绣鞋尖小束轻绡。鳞鸿附托芳心许，弟妹传呼小字娇。彩凤竟分萧史伴，黄花瘦减易安腰。无端却忆朱帘下，手劈云香待月烧。曾将玉杵捣玄霜，红叶无情逝水长。明镜已孤鸾凤影，罗衣空染蕙兰香。东风梦觉空凝涕，秋月诗成欲断肠。唯有谢家兄弟在，时时相见一凄凉。能书能赋复能棋，学得功成欲向谁。阿大中郎真有意，参军新妇竟难为。莫思旧事成新事，相见閒时即闷时。闻道赤绳先系足，可能重和白茅诗。
舟中与徐文海叙旧追赋旧事三首词虽婉媚意实经常总不能效丽则之言然亦非香奁体也·其一
作者：张宁
朝代：明

龙髻盘云翠作翘，绣鞋尖小束轻绡。鳞鸿附托芳心许，弟妹传呼小字娇。彩凤竟分萧史伴，黄花瘦减易安腰。无端却忆朱帘下，手劈云香待月烧。
舟中与徐文海叙旧追赋旧事三首词虽婉媚意实经常总不能效丽则之言然亦非香奁体也·其三
作者：张宁
朝代：明

能书能赋复能棋，学得功成欲向谁。阿大中郎真有意，参军新妇竟难为。莫思旧事成新事，相见閒时即闷时。闻道赤绳先系足，可能重和白茅诗。
舟中与徐文海叙旧追赋旧事三首词虽婉媚意实经常总不能效丽则之言然亦非香奁体也·其二
作者：张宁
朝代：明

曾将玉杵捣玄霜，红叶无情逝水长。明镜已孤鸾凤影，罗衣空染蕙兰香。东风梦觉空凝涕，秋月诗成欲断肠。唯有谢家兄弟在，时时相见一凄凉。
舟次济宁遇雨寄孙廷昭大参
作者：张宁
朝代：明

一自同官后，于今又几年。相逢真偶尔，分手各依然。旧事凭谁问，新诗觅雁传。天涯不可极，烟雨过前川。
舟过富阳
作者：张宁
朝代：明

离家才十日，乡思渐多违。江近村居少，山高石路危。野人惊客至，水鸟傍船飞。何处桐庐县，苍茫对夕晖。
艺兰为王本诚作
作者：张宁
朝代：明

猗猗谷中兰，言艺君子堂。过门不入室，彼美自芬芳。弹冠结素履，振策循周行。我心惄如饥，觏止谅已降。容颜挹清润，言笑闻馨香。同心未卒语，欲去仍徬徨。眷恋终日夕，宾主已相忘。
芙蓉
作者：张宁
朝代：明

萋迷碧沚烟，浅薄青蘋雨。何事涉江人，褰衣悄然去。
芙蓉二绝
作者：张宁
朝代：明

谁从花里见双双，一片芳心晚未降。隔浦相逢如欲语，不禁风雨满秋江。水绕回塘晚色荒，褰衣人在水中央。相思道远空零落，斜倚蒹葭一夜霜。
芙蓉二绝·其一
作者：张宁
朝代：明

谁从花里见双双，一片芳心晚未降。隔浦相逢如欲语，不禁风雨满秋江。
芙蓉二绝·其二
作者：张宁
朝代：明

水绕回塘晚色荒，褰衣人在水中央。相思道远空零落，斜倚蒹葭一夜霜。
芝田为嘉禾医士谈景阳题
作者：张宁
朝代：明

曾到悬壶处，琼芝遍玉田。居安灵气聚，济博寿徵全。培藉松苓土，滋分石乳泉。不耕尝自足，医道本通仙。
芭蕉美人
作者：张宁
朝代：明

一点蕉红若展丹，东风先自暗凋残。满怀都是伤春思，綵笔无题绿叶乾。
花鸟小画
作者：张宁
朝代：明

葳垂枝上花，宛恋枝头鸟。花与鸟无情，鸟自怜花好。
苍松轩
作者：张宁
朝代：明

种竹绕轩居，清素聊自爱。虽无桃李颜，不改冰霰态。孤松色不殊，六月寒尚在。倏然三径幽，凝碧如有待。
苏武慢·送李载章归分宜
作者：张宁
朝代：明

桂殿秋香，杏园春色，不负洛阳才子。通籍金闺，联班粉署，日近紫闱丹扆。走马长安，鸣珂故国，游遍楚山吴水。恨不见，耸壑昂霄，逢人处曾相许。天借与，东海双凫，南州一骑，桃李河阳百里。抚字心勤，催科政拙，算今古人能几。好事多磨，彩云易散，花发又遭风雨。是谁人，又唱铙歌，惊枳棘鸾凰起。
苏武慢·金兰
作者：张宁
朝代：明

丽水真精，南州高品，流落楚皋湘岸。翠帐销残，带鱼粉碎，写不尽灵均怨。莺羽潇潇，菜花掩映，黄瘦过初相见。记当时，传报泥缄，早已遂同心愿。似谁将，三径寒芳，满林枯叶，把九畹风光换。从今契合，世路交情，拚一笔都勾断。操变西音，佩纫中色，郁鬯酒堪同荐。尽教人，东抺西涂，都不改旧时疏淡。
范德章金台对雨诗卷
作者：张宁
朝代：明

南北追携共一身，对床风雨夜纷纷。醉疑瞿峡愁中卧，寒忆巴山梦里闻。白发孤灯人望远，绿波芳草雁离群。何年得似彭城会，剪烛论诗坐夜分。
荆妇堕齿有感
作者：张宁
朝代：明

视舌知柔在，论心觉汝良。动摇勤吐哺，疏豁厌糟糠。未老何嗟及，无儿重此伤。平生恩义在，诸妾共沾裳。
草庭
作者：张宁
朝代：明

幽亭何寂阒，芳草不知名。花落东风淡，莺啼暮雨晴。閒中随意绿，空里过愁生。惟有濂溪趣，年年任化成。
草虫杂图四十二首为伍佥宪题
作者：张宁
朝代：明

何人涉江采，得此霜前芳。花残见晚色，叶净流潭光。长路远莫致，故意不可忘。欲辍畹中蕙，共佩罗衣裳。南山有佳色，束篱阒无人。朝为头上花，暮作车下尘。谁与念恒节，培溉当良辰。落落竟何语，把玩聊相亲。翛翛苦竹枝，岁晏未凋谢。络纬绕其颠，促织鸣其下。秋声入荒林，寒气逗虚榭。何人赋无衣，悽恻坐长夜。漏石倚空苍，弱草飏残碧。眷彼飞来双，栩栩飘复集。鸿鹄志万里，松柏挺千尺。洪纤各有定，非分焉所得。么红雨馀葩，疏绿风中筱。虽无尤物丽，得借此君好。栽培良有待，开落恒可保。嗟彼桃李花，采折随媚草。形色已葳垂，风神未萧瑟。所愧落英空，还思旧根发。时来已若兹，岁去犹尔若。殊胜汎相逢，随人满头插。茵蔯欲成蒿，蘼芜亦云谢。水涨污耶深，时蛰看已化。纤腰尚蜿蜒，弱翅举复下。婉转如有情，追逐不能罢。暑雨滋宿蘖，五月南风生。时当长养节，奋臂将谁撄。奔辙岂足当，黄雀方营营。幽居事玄穆，相对悲群情。尘境何扰扰，草野何茫茫。清泉白石处，几许堪徜徉。兰荃既荣秀，蒿莸绝交相。宜人不在多，百亩空芜荒。今日胡不怡，过眼青春空。纷纷萧艾中，见此万绿红。蜻蜓从何来，当午停芳丛。物情谅有得，吾意亦从容。飞蛾值芳时，飘舞来复去。因风快循绕，逢花亦延伫。虽临扑逐威，不解摧掠虑。人意久安閒，相忘不知处。尺蠖已辞茧，橘虫方化生。夭夭隰上枝，碧绿纷敷荣。覆载大有造，动植各相成。天机一流动，幽思穆无声。趯趯草间虫，芃芃石边蔓。跳跃烟冥霏，飘飖翠云乱。时当绮窗纱，或近青玉案。卑微宁足论，寂阒聊一眄。野草绿满地，无名自纤妍。不采亦不夭，幽与閒相便。光风濯灵雨，蛱蝶来翩跹。咄彼周昉图，百态空骚然。晚家南山陲，独卧西涧草。牛羊所不践，樵伐非故道。叶落秋蛾稀，苔滋候虫少。烟消夕阳下，林薄淡如扫。蜻蜓多品类，此种最灵黠。翅翕尾低垂，暂息即飞越。颇忆童稚年，扑捉伤暑热。至今图画间，隐手欲轻蹑。清霜萎茂草，天以虫鸣秋。股动羽亦振，随处声啾啾。书斋闭疏雨，木落青灯幽。掩卷不成诵，感物令心愁。草振蝶双飞，蝶下草交动。无情如有情，形势偶相閧。貌与心不亲，情好久焉用。悠悠笑相逢，栩栩庄叟梦。露白水花红，江空草烟暝。閒鸥忽惊去，见此孤蚱蜢。吐沫禁无声，卑飞水中影。虫沙与猿鹤，由来未深省。飞行罕同俦，性质好幽处。点水缓捎花，乘风暂停午。疑回睛屡移，敛息翅频举。慎尔遇贪夫，求珠瘗当户。短翅不高飞，长踦不善走。跳踉并蟏螽，局缩居泽薮。三孱不满隅，匹处竟无偶。彼亦何人斯，蠢尔亦可丑。园蔬叶垂尽，练裙弊无馀。轻扬两飘翅，清嗅双长须。本质夙如此，变不忘其初。襕斑五色文，支离守荒芜。淅沥蒹葭雨，依微杨柳烟。翅薄轻纱过，晴隐硝珠圆。宁当狎雌絷，莫受蛛丝缠。与物本无患，陈生有遗篇。阴阴莞柳树，嘒嘒孤鸣蜩。惊风飒吹撼，奋翅飞迁乔。托体虽得所，防患亦须周。吟风饮清露，此道终逍遥。文蛾好明死，乌鲗以蔽彰。争如草上飞，无用亦无防。渴饮零露华，逝借晨风扬。何如蜉蝣群，朝生夕云亡。春林盛朝爽，秋圃有暮色。萧疏丛薄中，缘沿何役役。凤鸟不时见，良骥须远历。斑斑被体文，甘老榛莽泽。苍茫青草池，霢霂黄梅雨。清冷脱洿下，润泽非斥卤。鸣声慎烦聒，跳跃宜审处。临深纵无危，坐井非善举。去彼蜣螂秽，超居风露清。蜕囊半未脱，健臂已前撑。潜蛟起泥滓，厉璞登琼英。大小分已定，变化同其情。蟋蟀已在堂，鼠妇已在室。凉风蕙草时，胡见幽阴物。仓皇若无依，短褐露肘膝。天荒岁年暮，感此三叹息。露滴葡萄寒，宵鸣一何急。鸡啼天欲曙，络纬不盈尺。深闺有思妇，远道多倦客。惊闻长夜声，掩泪心促刺。景物此何处，野塘秋色中。山花惊暮雨，芦叶抱寒虫。旷望知谁到，幽居重此逢。怀人不可见，双鬓感飞蓬。金谷多奇花，蝶满谢即去。荒园久空疏，蜂蝶亦安素。迟回杞菊秋，栖息松桂暮。所以君子交，清澹只如故。原野多蔓草，墟泽饶鱼虫。一枝与一体，入笔殊元踪。生憎红紫态，未觉丹青工。坐我林塘下，衣袂生华风。风高芦叶残，赢露失其翳。鸣蜩已绝响，犹奋双斧臂。犹豫多积疑，蜂虿无却虑。君子尚勇决，成败焉足计。飞来锦纹蝶，采翅何翩翩。山花吐碧蕊，相映亦相妍。动植互生化，寒暑频推迁。生绡有遗迹，日日当吾前。蝶有恋花情，花无留蝶意。东风三月时，总为春流丽。还开亦还落，欲去还不去。默诵过墙诗，重门草深处。意会自成趣，景触良宜时。过影如见人，飞音若我遗。荒閒寂寞滨，独悟胜群思。此兴复不浅，名物空何为。尔雅列名称，埤雅伸疏义。恢恢造化功，独此亦难备。况当画史传，舐墨随手至。骊黄牝牡间，不必问形似。动听非谇语，适目无妖妍。诗求句律外，画索丹青前。尺素竟何物，居然得天全。相彼能事者，殆欲忘朱铅。乐水不论船，乐山不问树。不求画中物，惟耽画中趣。想当含毫时，粉墨不待具。眼光落缣素，但觉风雨至。滕王去云远，谢逸今何之。形迷有声画，影落无声诗。低回罗扇风，旋绕簪花枝。转眼忽不见，芹香满清池。形色既有托，音声寂无闻。乍出草莽中，昂藏若离群。涵濡竹露华，饱挹山花薰。时哉忽如许，彼美空云云。
草虫杂图四十二首为伍佥宪题·其一
作者：张宁
朝代：明

何人涉江采，得此霜前芳。花残见晚色，叶净流潭光。长路远莫致，故意不可忘。欲辍畹中蕙，共佩罗衣裳。
草虫杂图四十二首为伍佥宪题·其七
作者：张宁
朝代：明

茵蔯欲成蒿，蘼芜亦云谢。水涨污耶深，时蛰看已化。纤腰尚蜿蜒，弱翅举复下。婉转如有情，追逐不能罢。
草虫杂图四十二首为伍佥宪题·其三
作者：张宁
朝代：明

翛翛苦竹枝，岁晏未凋谢。络纬绕其颠，促织鸣其下。秋声入荒林，寒气逗虚榭。何人赋无衣，悽恻坐长夜。
草虫杂图四十二首为伍佥宪题·其三十
作者：张宁
朝代：明

露滴葡萄寒，宵鸣一何急。鸡啼天欲曙，络纬不盈尺。深闺有思妇，远道多倦客。惊闻长夜声，掩泪心促刺。
草虫杂图四十二首为伍佥宪题·其三十一
作者：张宁
朝代：明

景物此何处，野塘秋色中。山花惊暮雨，芦叶抱寒虫。旷望知谁到，幽居重此逢。怀人不可见，双鬓感飞蓬。
草虫杂图四十二首为伍佥宪题·其三十七
作者：张宁
朝代：明

意会自成趣，景触良宜时。过影如见人，飞音若我遗。荒閒寂寞滨，独悟胜群思。此兴复不浅，名物空何为。
草虫杂图四十二首为伍佥宪题·其三十三
作者：张宁
朝代：明

原野多蔓草，墟泽饶鱼虫。一枝与一体，入笔殊元踪。生憎红紫态，未觉丹青工。坐我林塘下，衣袂生华风。
草虫杂图四十二首为伍佥宪题·其三十九
作者：张宁
朝代：明

动听非谇语，适目无妖妍。诗求句律外，画索丹青前。尺素竟何物，居然得天全。相彼能事者，殆欲忘朱铅。
草虫杂图四十二首为伍佥宪题·其三十二
作者：张宁
朝代：明

金谷多奇花，蝶满谢即去。荒园久空疏，蜂蝶亦安素。迟回杞菊秋，栖息松桂暮。所以君子交，清澹只如故。
草虫杂图四十二首为伍佥宪题·其三十五
作者：张宁
朝代：明

飞来锦纹蝶，采翅何翩翩。山花吐碧蕊，相映亦相妍。动植互生化，寒暑频推迁。生绡有遗迹，日日当吾前。
草虫杂图四十二首为伍佥宪题·其三十八
作者：张宁
朝代：明

尔雅列名称，埤雅伸疏义。恢恢造化功，独此亦难备。况当画史传，舐墨随手至。骊黄牝牡间，不必问形似。
草虫杂图四十二首为伍佥宪题·其三十六
作者：张宁
朝代：明

蝶有恋花情，花无留蝶意。东风三月时，总为春流丽。还开亦还落，欲去还不去。默诵过墙诗，重门草深处。
草虫杂图四十二首为伍佥宪题·其三十四
作者：张宁
朝代：明

风高芦叶残，赢露失其翳。鸣蜩已绝响，犹奋双斧臂。犹豫多积疑，蜂虿无却虑。君子尚勇决，成败焉足计。
草虫杂图四十二首为伍佥宪题·其九
作者：张宁
朝代：明

尘境何扰扰，草野何茫茫。清泉白石处，几许堪徜徉。兰荃既荣秀，蒿莸绝交相。宜人不在多，百亩空芜荒。
草虫杂图四十二首为伍佥宪题·其二
作者：张宁
朝代：明

南山有佳色，束篱阒无人。朝为头上花，暮作车下尘。谁与念恒节，培溉当良辰。落落竟何语，把玩聊相亲。
草虫杂图四十二首为伍佥宪题·其二十
作者：张宁
朝代：明

飞行罕同俦，性质好幽处。点水缓捎花，乘风暂停午。疑回睛屡移，敛息翅频举。慎尔遇贪夫，求珠瘗当户。
草虫杂图四十二首为伍佥宪题·其二十一
作者：张宁
朝代：明

短翅不高飞，长踦不善走。跳踉并蟏螽，局缩居泽薮。三孱不满隅，匹处竟无偶。彼亦何人斯，蠢尔亦可丑。
草虫杂图四十二首为伍佥宪题·其二十七
作者：张宁
朝代：明

苍茫青草池，霢霂黄梅雨。清冷脱洿下，润泽非斥卤。鸣声慎烦聒，跳跃宜审处。临深纵无危，坐井非善举。
草虫杂图四十二首为伍佥宪题·其二十三
作者：张宁
朝代：明

淅沥蒹葭雨，依微杨柳烟。翅薄轻纱过，晴隐硝珠圆。宁当狎雌絷，莫受蛛丝缠。与物本无患，陈生有遗篇。